url: =Sawltak Tangthu 24 | Siantongluan.net\nSawltak Tangthu 24\nSawltak Tangthu 24 |\nTua khit ni nga ciangin siampi lianpenpa Ananias leh upate, amau thu a gensak ding Tertullas a kici mipa tawh Jerusalem khua panin Sisaria khua-ah hong tung uh a, menzipa Feliks kiangah pai-in Paul a mawhsakna uh thute a va gen uh hi.\nThugen dingin Tertullas a kisawl ciangin hih a nuai-a bangin mawhsakna thu a gen hi: "A Lian Menzipa! Nangma hong makaih siamna hangin hun saupi sungnuamtakin ka omkhin uh a, kote gamsung a hoihna dingin puahphatna zong tampi tak kibawl khin hi.\nHih thute hangin nang tungah mi khempeuh ka lungdam mahmah uh hi.\nNa hun tampi tak hong beisak nuamlo ka hih manun thu a tom theithei-a kong gennate uh hehpihna tawh nong ngaihna dingin ka hong thum uh hi.\nHih mipa, buaina a piangsak, a kihtakhuai mi ahihna ka mu uh hi. Mun khempeuha om Jew mite lakah buaina piangsak a, Nazareth mi pawl a kicite a makaipa ahi hi.\nBiakinn nangawn thusim loin min siatsak sawm ahih manin amah ka man uh hi. (Komau thukham tawh kizui-in ama tungah thu khen ka sawm uh hi.\nAhi zongin galkapmangpa Lysias hong pai-in kote kiang panin amah hong kaikhia hi.\nTua ciangin amah a mawhsakte, nangma kiangah hong paina dingin Lysias in thu a pia hi.) Tu-in hih mipa thu sit lecin, ka mawhsakna uh thu khempeuh nangmah in na thei ding hi," a ci hi.\nJew mite in zong panpih uh a, hih a gen khempeuh a man mah ahi hi, ci-in a gen uh hi.\nPaul in thu a genna dingin menzipa in a khut tawh a lah ciangin Paul in, "Hih minamte tungah thukhenin sauveipi na omkhitna thu ka hongthei hi; kei hong kimawhsaknate nangma mai-ah pheltheihna ding hun ngah ka hih manin ka nuam mahmah hi.\nNangmahmah in na theihding mah bangin, Jerusalem khua-ah Pasian bia dingin ka paina pen ni sawm leh ni nih khawng pha pan hi.\nBiakinnsung ahi a, kikhopna innsung ahi a, khuasung mun khat peuhpeuhah ahi zongin mi khat peuhpeuh tawh ka kitotna ahi a, mihon in thusia a bawlna dingin ka hanthotna ahi zongin, hih Jew mite in hong mu hetlo ding uh hi.\nTu-a kei hong mawhsaknate uh zong a manna thu hong lakthei hetlo ding uh hi.\nAhi zongin nangma kiangah kong pulaknop thu in: Amaute in manlo hi, a cih uh tua Thu zui-in kote pu leh pate Pasian ka bia hi. Moses Thukham laibu sunga a kigelh thu khempeuh leh kamsangte laibu sunga a kigelhte khempeuh zong ka um hi.\nAmaute up leh lamet mah bangin, Pasian in miphate leh misiate a kibangin sihna panin hingkik sak khawm ding hi, ci-in umin ka lamen hi.\nTua ahih manin Pasian mai leh mite mai-ah lungsim kisuanna a om hetlo dingin a tawntungin ka gamta hi.\n"Jerusalem panin kum tampi sung ka paikhiat khit ciangin ka mipihte a kihuhna sumte a puakding leh gan go-in Pasian a bia dingin Jerusalem-ah ka pai hi.\nBiakinn sungah keimah kisiansuahna ka bawlkhit hun ciangin amaute in kei hong mu uh a, buaina zong bangmah omlo hi.\nTua laitakin Asia gam panin a hong pai Jew mite pawlkhat om uh hi. Kei mawhsakna ding thu a neih uh leh amaute mahmah hong pai-in nangma mai-ah hong gen ding uh a kilawm ahi hi.\nTua ahih kei leh zong, uliante mai-ah thusitna thuakin ka om laitakin ka mawhna bang mu uh ahi hiam, cih thu hih mite gensak in.\nAmaute mai-ah, Mi site hingkik ding hi, ci-in ka upna hangin kei tungah thu nong khen uh hi, ci-in ka gen simloh amaute hehna ding bangmah omlo hi," ci-in thu a gen hi.\nTua ciangin tua Thu paizia teltakin a thei Feliks in a thusitna hialbawl a, "Galkapmangpa Lysias hong tun ciangin na thu uh kong khensak ding hi," ci-in a genkhit ciangin,\nPaul cinding tavuan a la bupa kiangah thu pia a, "Paul hoihtakin cingsak in la, ahi zongin a lawmte in a kisapna peuhpeuh a piaktheihna dingun kimuh theihna ding hun pia zel in," ci-in a vaikhak hi.\nTua zawh a sawtloin Feliks leh Jew mi ahi a zi Drusilla, Paul a kikhumna-ah hong pai-in amah samkhiasak uh a, Paul in Jesuh Khrih upna thu a gennate a nupa-un a ngai uh hi.\nAhi zongin Paul in thu gengenin, a hoihin a gamtatna ding, pumpi ki-uk zawhna ding, leh hong tungding Thukhenna Hunte a gen tohtoh ciangin, Feliks hong lau a, "Va paikik phot in. Hun ka ngah ciangin kong samkik ding hi," ci-in a gen hi.\nPaul in sumgolh zong hong pia thei leh ci-in ngaihsunkawm ahih manin Paul kiangah va pai zelin a kiho zelzel uh ahi hi.\nAhi zongin tua zawh kum nih hong bei ciangin Feliks sepna pen Porsias Festas in hong laih hi. Feliks in Jew mite pahtak ding ut ahih manin thong sungah Paul a omsak suak hi.\nTedim Lai Siangtho / Laibu: Sawltak Tangthu 24


timestamp: atn

url: =33. UmA H.Q NiGgA a.B.m\n35. ✝✝ -★ ★-✝✝


url: =Ni Suahna leh Nitumna kigamlatna thu (the east-west continum/nuum) :: ZOMI DAILY\nposted on 29 December 2017 at 10:16 am Lomkholna: Biakna, Dimlunzam, News\nZingsang phalvak hun hi ta. Ka siapa tawh ka nih un, sehtak gamgi pan in ni ong suah ding ka gal et uh hi. ” Kedem” siapa in ong ci hiat hi. Hebrew ten ni suahna lam(east) a cihna uh hi in, a haksa pen lam maingat a kalsuan na hi”. ” Bang hang maw Sia?”\n“Jerusalem biakinnpi a ki lamlai in hih nisuahna,”Kedem om zia tawh ki zui in ki lam hi gige hi ven. Biakpiakna tau( the altar of sacrifice) pen nisuahna lam ah zong a nawl thei pen ding a ki koih hi. Siangtho pen mun ciangin, nitumna (westermost end)lam nawl penpen ah ki lam hi. Tua gel ki kal ah vandang te ki koih ding in ki gel hi. Biakinn sunga vai ki hawm leh na ki koih khempeuh pen nisuah na leh nitumna (east-west continum) hi.\nKum khat khat vei mawh thoihna Yom Kippur a ki bawl ciangin, Isarael mipi te mawhna pen a ki lakkhiat sak ciangin, hih nisuahna-nitumna continum hi. Siampi lian penpa in, nisuahna ah sagoh biakpiakna a bawl khit teh tua gan sisan pen nitumna lam a om siangtho pen mun ah paipih in, thuciamsingkuang tungah theh hi. Amah pen ni suah na pan ni tum na a ki lehleh hi a,tuani hun ong bei ding ciangin, mipi te mawhna pen amau te tungah omnawn lo cih limlakna(symbolically)pen nitumna pan nisuahna ah ong kilakhia hi. (west to east)\n“Banghangin nisuahna leh nitumna pen sak leh khang( North-South continum) sangin thupi zaw ahi tam?\n“Hih a thupitna ahang pen, leitung pen a bem hi in, a ma Winyo(Kawlkam)(axis, mangkam)tung ah nisuah na pan ni tumna(east-west continum) ah ki pei hi. Tua ahih man in, leitungin, North pole leh South pole cih bek om in, east pole leh west pole om lo hi.”\n“Telhak lua ei Sia aw.”\n“Tua ahih leh dot na khat ong nei ning, North pole leh South Pole a ki gamlat na na thei hiam. Ciangtan nei (limitted)hi lo hia mate. Sak lam/Noth Pole pen tua mun atun teh abei ta hi ven. Khanglam zong tua bang mah ai ve, tua mun tung le teh atawpna hi ta. A zenzenin, biakinn pi pen alam un, sak lam leh khanglam in lam ding hi le hangh, mite leh amawh na uh ki maisakna a ki gamlatna pen tai tul khawngbek ki gamla lel ding ai ve maw.\nTun tua ahih leh ni suahna leh nitumna bangtan ki gamla ding a? Nisuahna leh nitum na indong/pole nei lo ahih man in, ki gamla mahmah , bangtan gamla cih ki teh thei lo hi. Atawntung atawntungin ki gamla hi. dena i gen Hebrew te kammal nisuahna lam i cih Kedem pen adeihna in atawntung, abeitheilo(forever)cihna zong hi.\n“Tua hi leh hia hun lai in leitung pen bem(sphere) hi cih kuaman theilo ci leng.”\n“Kua man theilo, Pasian in thei” Tua ahih man in, Hih te khempeuh i gumpa Messiah in i mawh ong thoih sakna thu’ a liim vive hi. Pasian in na mawhna te tawh bangzah in ong ki gamla sak zen ahiam cihna, khantawn, tawntung, a ki teh thei lo tan ki gamla sak ahih man in mu zo nawn kei ni teh.Hih bangin ki gelh,” Ni suahna leh nitumna akigam lat mah bangin, amah in na mawhna te ong lakkhiat sak hi’ aci ve leh.”\nthe Mission: Tuni in, hunla in la hih thu lungngai dih in, hun la in la Pasian ong itna in nang leh na mawhna te ni suahna leh nitum na aki gamlat bangin ong lakkhiat sak ahih na lungngai dih in.\nLeviticus 16:14; Psalm 103:10-12\nCahn Day 13.\nPrevious: China Hotel sungah nasemte kihhuai takin agamtatna Video kizaihsim\nNext: Zuauphuah siam nungaknu


url: =The Book Of Andha Intequam Download In Hindi - vinbionbusgeci - Blogcu.com\nAnasayfa / Genel / The Book Of Andha Intequam Download In Hindi\nThe Book Of Andha Intequam Download In Hindi\nHindi: Main Intequam Loonga is a 1982 Bollywood sports film starring Dharmendra, Reena Roy, Amrish Puri and Nirupa Roy. Dharmendra plays the role of a boxer in the film.. Andha Intequam (1993) by - Complete information including lyricist, singers and other credits, ratings and user and critic reviews, complete songs listing, award information and trivia.. Phool Aur Kaante movie in hindi torrent download Andha Intequam free movie download Raghu More - Bachelor of Hearts 3 mp4 movie download London Dreams 2 download\n" Andha Yug is one of the great Indian plays of the millennium, and in . (Book of War), dated to 15981599. . Hindi writer Dharamvir Bharati .\n- ( ) Andha Yug by Dharmveer Bharati Complete (All Parts) Hindi Poem Read Here Free Hindi Books. Definition of Urdu in English: . The spoken form of Urdu is the same as that of Hindi but it is written in a different script than Hindi. Similar books had .\n- Andha Kuaan by Laxminarayan Lal Hindi Book Free Download Hindi pustako ka bada sankalan.. . Translation: You don't need a mirror to see the bracelet on your wrist. Plukker, D. F.; Zanten, R. Veldhuijzen van (1 January 1993).\nAndha Yug (Hindi: , The Age of Blindness or The Blind Age) is a 1954 verse play written in Hindi, by renowned novelist, poet, and playwright Dharamvir Bharati (1926-1997).. World's Largest Online Community.\nHatya Chakra 2 full movie hd 1080p free download utorrent movies\nSabar 1080p movies\nMeena Bazar movies free watch online\nSagar Sangam 2 full movie in hindi 3gp download\na Share Bazar kannada movie download\nHum Hain Kamal Ke movies in hindi free download\nNaachnewale Gaanewale hd 1080p blu-ray download movie\nLal Salaam movie english subtitles download for hindi


url: =ZO CULTURAL-cum-LITERATURE SOCIETY INDIA: Zolai Hong Kipatna\nZolai Hong Kipatna\nPosted by Carey Suante in Vaphual.net\nKum 1886-in Mikang gamah awsuah tawh kituaka laimal gawm ding vaihawm pawl International Phonetics Association kici kiphuan a, Dr. Sweet, Reader in Phonetics, Oxford, in Honorary President sem a, Mr. Daniel Jones in Secretary len hi.\n1894 kumin ei nisuahna gam mite lai, pau, ngeina leh tangthu a lunghimawh, a ukteng in Geneva khuapi-ah kikhopna nei-in Congress of Orientalists kici hi. Tua kikhoppina panin nisuahna gam mite pau tawh lai gelhna dingin Mikanglai (Roman script) zat ding phasa uh hi. Tua tawh kisai in Mr. Grant Brown, I.C.S. in hi bangin ci hi: Mikang lai zang ding “kam khat” pen “laimal gawm khat” hisak ding, mipil gamteah zong a kizang thei dingin bawl ding, gam khat peupeuhah kam khat peuhpeuh gelh theih pahpah na’ngin bawl ding, a thei photte in kam khat ol tak manlang taka a sim theih ding uh a bawl ding, lai khetna tawh a kikhet teh sum tawm bei thei thei dinga bawl ding, kampau tawh kisai pilna nei mite in pha a sak uh – Mikanggamteah zong a kizang thei lai leh a phatuam ding, tua teh haksatna khat peuh a om ciang a thu dot ding kampau pilna nei mi pawlkhat committee kibawl leh hoih ding hi ci hi.\nImperial Gazetteer (1900) kici laibupi a gelhpa Sir William Hunter in laimal gawm dan khat nei a, tua pen “Hunter System” kici pahin tu dongin Aizawl gam, Lamka gam, Tedim gam, Falam gam, Haka gam leh Zomite in a bulphuh laiat dan, laigelh zia hong kipatna khat ahi hi. Banghang hiam cih leh, Zogama hong pai masa i sangmangte, i biakna mangte pen Mikang mite hi a, amaute pen i kampau uh lai tawh hong bulhsak masate ahi uh hi.\n1912 kumin Royal Asiatic Society kici Mikang gam mahah kiphuan a, Mikang kumpipa mah patron hi pah a, 1904 kuma Linguistic Survey of India kici laibu gelhpa Dr. A. Grierson zong makaipi khatin pang hi. Hih Society in a khet thukizakna July 1912, laimai 647-663 sungah Zopau gelhna dingin Kawllai sangin Mikanglai zat ding kilawm zaw hi cih thu tuang hi.\nChin Hills tawh kisaiin hi hun lai pawl mahin Zolai hong kipan hi. 1898 kumin missionary masapen Rev. Carsonte nupa Haka hong tun hangun lai lam bangmah pan pah thei nai lo uh hi. Carson sih ciangin Rev. Cope 1908 kumin Haka hong tunga, 1910 kumin Tedim ah kikhin hi. Cope in Zogam hong tun a kipanin Zolai gelh zia ding a sin pah hi. Tua hun laiin Chin Hills sung kampau khat peuhpeuh lai kibawl nai lo, lai kikhen nai lo hi. Zomite in kam khat bek zang loin kampau nam tampi tak zang uh hi cih zong kumpi uliante leh makaite (biakna) in thei uh hi. Tua paute khempeuh tawh lai kikhen thei lo a, a zang ding mi zong tawm hi. Tham loin gam khata teng minam khat mah ahih ciangun kampau tampi tawh lai bawl ding pen kumpi a dingin supna hi ding a, Zomite a ding mahin zong lai lam thahat lohna suak ding hi cih mu khin uh hi.\nTua hun laitak mahin bang pau tawh Lai Siangtho tei lehang hoih ding hiam ci-in LS thuvanpipa Rev. W. Sherratt pen Rangoon panin December 1911 in Chin Hills ah va zin hi. A zinna pan a muhna thu London LS saipite zumah a puaknaah Chin Hills a Sub-Division thum, Tedim, Falam leh Haka sung panin Tedim gam a gol pen, a zai pen hi. Zogam sung kumpi uliante leh tua gam sung thu a tel zaw mite ngaihsutna panin kampau tawh kisaiin Tedim gam thupi pen hi: tangkam (lingua Franca) ding vai zong hi gam panin piang dingin ki-ummawh hi ci-in puak hi. Tua mah bangin J.H. Cope in 1913 kumin Matthai bu teikhia hi. Tua pen khat vei puah pha kik laiin March 16, 1914 ciangin a bu in kikhen a, a pau kizatna leh a kiteina khua pansanin Tedim pau (Tedim dialect) cih a tungah kituangsak hi. Tua pen LS saite ciaptehna panin 1915-a kikhen ci-in a mailamah tuangsak uh a, Chin Hills ah LS kikhen masa pen ahi hi.\nMikang kumpite leh Khristian biakna makaite in Chin Hills a tun ciangun Kawllai sang tawmkhat tawh lai pantah uh hi. Ahi zongin a tunga kigen sa bangin Kawllai sangin Mikanglai leh Zolai tawh kipantah masa leh hoih zaw ding hi ci-a Falam khua ah Educational Conference Thukimna 1920-21 pawl in om ngei hi. Tua mah bangin Maymyo ah 1923 October ni 23 niin Chin Education Conference om kik a, tua panin Zopau Zolai tawh sang lai simbu bawl ding thukim kik uh hi. Tua tawh kitonin Rev. Cope pen kumpite in Honorary Inspector of Schools za pia uh a, ama bawlsa laibute 1925 pawlin Chin Hills sangteah hong kizat ciangin tu-a “Zolai” i cihcih uh Mikanglai tawh a kinei Zopau laibute hong piang hi.\nSource: Leivui Panin – Autobiography by Rev Khup Za Go\nPosted by Author/Writer : Linguist list: http://www.sfs.uni-tuebingen.de/linguist/people/personal/get-personal-page1T.html at 5:29 AM\nLabels: Zolai(Tedim Chin) origin


url: =Book Rack in Macpherson / Potong Pasir | Home Furnishing | Gumtree Classifieds Singapore\n"book rack" in Home Furnishing in Macpherson / Potong Pasir\nRubber wood Study Table with book rack and Chair Set ( Made in Malaysia)（10 Years warranty)\n-Brand new-Ready stock-Made in Malaysia-Rubber wood material-stable-Stylish design-10 Years warrantyStudy Table Size : L 120x W 60x H 75 cmBook Rack Size: L 119 x W 20x H 31.5 cmChair Size:L 47 x W 47 x H 79.5 cmCall or whatsapp to order 90681832 Kenny$20 charge For Delivery Island Wide #studytable #table #chair #wood\nAmour Furniture Wholesale Loftbed $360 10 years warranty ( 1 to 1 exchange ) Same day delivery after you ordered. - White Color - Made of pure wood - Strong and Stable - Simple Design - Loftbed with study table attached below - Dimension L2030 x W1000 x H1915 The drawer cabinet and book rack not included:) Call or whatsapp to order 90681832 Kenny $20 charge For ...\nDo you want to be alerted via email when we get results for your search? Home Furnishing in East (Keyword:"book rack")


url: =Luka 8 (TDM)\nTedim BibleLuka 8< = >\nNumei Pawlkhat in Jesuh Zui\n1 Tuazawh tawlkhat khit ciangin khuapite le khuaneute-ah a ban banin Jesuh pai a, Pasian’ Ukna hangin Lungdamna Thu hilhin a vak kawikawi hi. Tua a vak kawikawina-ah nungzui sawm le nihte, 2 le a sungpan dawi a hawl khiatsakte le natna tuamtuam pan a damsak numei pawlkhat in zong a zui uh hi. Tua numeite: A sung panin dawi sagih a kihawlkhiatna Mary (Magdala khuami Mary a kici nu), 3 Herod’ khutnuai-a ulian Khuza’ zi Joanna, Susanna le numei dang tampite hi uh a, amau’ neihsa tawh Jesuh le a nungzuite a huh uh hi.Ref 8:2-3 Mat 27:55-56; Mrk 15:40-41; Luk 23:49\nKhaici Vawhpa Thugentehna\n4 Khua khat khit khua khat panin Jesuh kiangah a hong pai mi hong kibehlaplap a, mi tampi tak hong om ciangin Jesuh in thugentehna khat gen a, 5 “Khaici vawhpa khaici vawh dingin a kuan khia hi. Khaici a vawh ciangin pawlkhatte lampidung tu a, khe tawh kisik gawpin vasate in a ne hi. 6 Pawlkhatte, suang kitawphahna leilak tu a, a po tei hangin leisung a nom tam lo ahih manin a vulkik pah hi. 7 Pawlkhatte, lingbulsum omna leilak tu a, lingte a khan ciangin a deplum hi. 8 Pawlkhatte, leihoihna lak tu-in khang a, a zah zakhat ciang dong a piang hi,” a ci hi.\nTua ciangin Jesuh nakpitakin kiko a, “Zak nading bil a neite in hih thu za ta un,” ci-in a thugen a khum hi.\n9 Hih thugentehna bang a cihnopna ahi hiam, ci-in a nungzuite in a dot ciangin 10 Jesuh in, “Pasian’ Ukna thu tawh kisai thusim, note tungah hong kigen hi. Ahi zongin midangte in, enen napi-un a muh loh nading zaza napi-un a tel loh nadingun amaute tungah thugentehna tawh thu kigen hi,” a ci hi.Ref 8:10 Isa 6:9-10\n11 Tua ciangin Jesuh in, “Thugentehna a khiatna pen hih bang ahi hi: Khaici pen Pasian’ thu hi. 12 Lamdungah khaici a tukna munte pen Pasian’ thu a zate a cihnopna ahi hi. Tuate in Pasian’ thu a zak hangun a thu um loin, hotkhiatna a ngah loh nadingun Dawimangpa hong pai-in a lakkhiatsak hi. 13 Suang kitawphah leilak a tukna munte pen Pasian’ thu a zak ciangin lungdam takin a sangte a cihna ahi hi. Ahi zongin amaute sungah thuktum lo ahih manin tawlkhat sung bek um uh a, ze-etna hun a tun ciangin a puk uh hi. 14 Lingbulsum omna a tukna munte pen Pasian’ thu za napi-in a nuntakna sung uhah leitung lunghihmawhna, hauhna le nopsaknate in dep gawp ahih manin bangmah a suak khia zo lote a cihnopna ahi hi. 15 Leihoih a tukna munte pen Pasian’ thu a zak ciangin lungsimtak tawh a thu mangin kip tawntung uh ahih manin amau adingin man a neite a cihnopna ahi hi,” a ci hi.\nLawh A Kikhuh Meivak\n16 Tua ciangin Jesuh in, “Mei a vak khit ciangin lawh a khuh ahi a, lupna nuai-ah a koih ahi zongin kuamah om lo hi. Innsungah a lut uh ciangin mite in khua a muh theih nadingin meivak koihna kho sangah koih bek uh hi.Ref 8:16 Mat 5:15; Luk 11:33 17 Bang hang hiam cih leh, thusimin a kikoih peuhmah, khatvei teitei thulang a suak lo ding, a kiselcip peuhmah, khatvei teitei a kipholak lo ding, bangmah om lo hi.Ref 8:17 Mat 10:26; Luk 12:2\n18 Tua ahih ciangin thu na ngaih uh ciangin limtakin kingaihsun un. Bang hang hiam cih leh a neisa mipa tungah Pasian in piathuah dinga, a nei lo mipa tung panin themkhat nei-a a kingaihsut nangawn lakkhiatsak ding hi,” a ci hi.Ref 8:18 Mat 25:29; Luk 19:26\nJesuh’ Nu le A Naute\n19 Tua laitakin Jesuh’ nu le a naute hong pai uh a, ahi zongin mihon kinehlua uh ahih manin ama kiangah pai thei lo uh hi. 20 Tua ahih manin mi khat in Jesuh kiangah, “Na nu le na naute in nang hong mu nuam uh a, innpua-ah om uh hi,” a ci hi. 21 Tua ciangin Jesuh in a dawnna-in mihon khempeuh tungah, “Pasian’ thu za a, a zuite khempeuh pen ka nu le ka sanggamte ahi hi,” a ci hi.\nJesuh in Huihpi Daisak\n22 Nikhat, Jesuh a nungzuite tawh gunkuang tungah tuang a, amaute kiangah, “Tuili galkhat ah pai ni,” ci-in a pai uh hi. 23 Tua bangin a pai laitakun Jesuh a ihmu hi. Tui tungah nakpitakin huihpi hong nungin gunkuang sungah tui dim dingin hong kipan a, lauhuai mahmah hi. 24 Nungzuite in Jesuh hong naihin phong uh a, “Topa aw, Topa aw, kote ka si dektak uh hi,” a ci uh hi. Jesuh zong tho-in huihpi le tui kilok a daih nadingin thu pia a, a thupiak bangin hong dai dide pah hi. 25 Tua ciangin Jesuh in a nungzuite kiangah, “Na upna uh koi-ah om khinta ahi hiam?” a ci hi. Ahi zongin amaute lau-in lamdangsa uh a, khatlekhat in, “Hih pa kua ahi hiam? Thu a piak ciangin huihpi le tuihualte nangawn in a thu mang uh hi,” a kici uh hi.\nGadara khuami Dawivei pa Kidamsak\n26 Tua ciangin Galilee Tuili galkhat, Gadara gam a tung uh hi. 27 Gunkuang tung panin leilakah Jesuh hong paisuk laitakin tua khua sunga om dawivei mi khat in a na dawn hi. Tua dawivei pa pen sauveipi sung puan silhloin omkhin a, inn-ah zong om loin han lak khawngah om tawntung hi. 28 Jesuh a muh ciangin nakpitakin awngin a mai-ah khukdin a, “A Lian Pasian’ Tapa Jesuh aw, kei bang hong nuammawh na hi hiam? Kei, gim nong piak loh nadingin kong thum hi,” ci-in nakpitakin a kiko hi. 29 Hih bangin a cihna pen, ama sung panin dawi a pai khiat nadingin Jesuh in thu a piakna hang ahi hi. Dawi in tua mipa tamveipi tak man a, a khut le a khete sikkhau tawh khihin a kikepcip hangin a sikkhaute peksat a, dawi in gamlakah a pai khiatpih hi.\n30 Jesuh in ama kiangah, “Na min bang ahi hiam?” ci-in a dot ciangin, ama sungah dawi tampi lut ahih manin, “A Honpi,” ci-in a dawng hi. 31 Leihawm thukpi sungah amaute a khiat loh nadingin Jesuh kiangah a thum uh hi. 32 Tua laitakin tua kiim mual pang to-ah vok honpi khat gamta-in a om hi. Tua vokte sungah a lut theih nadingun dawite in Jesuh kiangah thum uh a, Jesuh in zong amau’ ngetna bangin a pia hi. 33 Tua ahih manin dawite zong mipa sung panin pai khia-in vokte sungah lut uh a, vokte zong tui gei keen tung khawngah tuaksuk gawpin a vekpi-in tui a kia hi.\n34 Vokcingte in hih thupiang a muh uh ciangin amaute tai-in khua sung le gam sung tengah a zasak uh hi. 35 Hih thupiang a en dingin mite hong pai uh a, Jesuh kiang a tun uh ciangin dawi a pai khiatna mipa Jesuh kiangah omin, puan silhin, a pilkikna thu a muh uh ciangin a vekpi-un lamdangsa-in a lau uh hi. 36 Tua thupiang a mu masa mite in dawivei pa a damnazia thute, amaute tungah a na gen uh hi. 37 Tua ciangin Gadara gam kiima om khempeuh lau mahmah uh ahih manin Jesuh a pai khiat nadingin a sawl uh hi. Jesuh zong gunkuang tungah tuangin a ciah hi. 38 Dawi a pai khiatna mipa in Jesuh kiangah, “Kei zong hong zuisak in,” ci-in a thum hi; ahi zongin Jesuh in, 39 “Na inn-ah ciah inla, Pasian in nang adingin bangzah takin na hong sepsak hiam, cihna thu va gen in,” ci-in a sawl khia hi. A mipa zong ciah a, ama adingin Jesuh’ sepsakna thu khempeuh, khua sung tengah a gengen hi.\nJairas’ Tanu le Jesuh’ Puan A Lawng Numei\n(Mat 9:18-26; Mrk 5:21-43)\n40 Tuili galkhat ah Jesuh hong ciahkik ciangin, ama hong ciahkik ding ngakin om niloh uh ahih manin mite na nuam mahmah uh hi. 41 Tua laitakin kikhopna inn ukpi Jairas a kici mi khat hong pai-in Jesuh’ khe phungah hong khukdin a, ama inn-ah a pai nadingin a thum hi. 42 Bang hang hiam cih leh kum sawm le kum nih a pha tanu khat a neihsun pen a ci na-in a si dektak hi.\nJesuh zong tua inn zuan dingin a pai laitakin mihonpite in zui-in a nehcip uh hi. 43 Tua laitakin kum sawm le kum nih tawntung siluang natna vei-in, a neih khempeuh siavuante cialna-in a zat hangin kuamah in a damsak zawh loh numei khat, 44 mihonte lak Jesuh nungah hong pai-in Jesuh’ puanmongteep lawngsim a, thakhatin a siluang a kangpah hi. 45 Tua ciangin Jesuh in, “Kua in hong lawng na hi uh hiam?” a ci hi. Kuamah in, “Hong lawng ing,” a cih loh ciangin Peter in, “Topa aw, mi khempeuh in nang hong umcihin hong nehcip uh hi,” a ci hi. 46 Ahi zongin Jesuh in, “Ka sung panin vangliatna a pai khiat lamtak phawk ka hih manin mi khat in hong lawng hi,” a ci hi. 47 Numei in amah a kiphawkna thu a theih ciangin a liingsa-in hong pai-in Jesuh mai-ah hong bok a, Jesuh a lawnna thu le amah a dampahna thuteng, tua lai-a om mi khempeuh’ zakin Jesuh kiangah a pulak hi. 48 Tua ciangin Jesuh in numei kiangah, “Ka tanu aw, na upna in nang hong damsak zo hi; lungnuam takin na ciah in,” a ci hi.\n49 Tua bangin thu a gen laitakin kikhopna inn ukpa’ inn panin kamtai khat hong tung a, “Na tanu si khinzo ta hi. Siapa gimsak nawn kei in,” a hong ci hi. 50 Ahi zongin Jesuh in hih thu a zak ciangin, kikhopna inn ukpa kiangah, “Lunghimawh kei in; upna nei peuh lecin na tanu a hingkik ding hi,” a ci hi. 51 Tua inn-ah Jesuh a tun ciangin Peter, Johan le James le numeino’ nu le pa sim loh kuamah dang, inn sungah zuisak lo hi. 52 Tua lai-a om mi khempeuh, tua numeino’ sihna hangin kapin, thumin na om uh hi. Ahi zongin Jesuh in, “Kap nawn kei un, amah a si hi lo hi; a ihmu bek ahi hi,” a ci hi. 53 Amah a sih khitna thei uh ahih manin Jesuh a nuihsan lel uh hi. 54 Ahi zongin Jesuh in numeino a khutin lenin, “Numeino aw, tho in,” a ci hi. 55 Numeino zong hingkik a, thakhatin a thopah hi. Tua ciangin numeino’ nek ding an pia un, ci-in Jesuh in a sawl hi. 56 Numeino’ nu le pa in lamdangsa mahmah uh a, ahi zongin hih thupiangte kuama kiangah a gen loh nadingun Jesuh in a kham hi.


url: =UK gamsung ah kum 20 val ha anawtngei vetlo pasal khat om cizen :: ZOMI DAILY\nposted on 19 July 2017 at 11:40 pm Lomkholna: Britain, Health, News, Sawltak, World\nUK gamsung ah kum 20 valbang ha anawt ngeilo pasal khat om cizen hi. Zogam nangawn ah tuhunciang hanawtlo tamnawn samloding a, gamkhangto mahmahkhat ahi United Kingdom gamsung ah kum 20 val hanawtvetlo mihing khat om cihpen thulamdangpi ahihi.\nTuapa minpen Jay kici a, anasep pen khuasung ninphiat, lampi hahsiang cihbang ahihi. Anu apa te’n asuahcil, aneulai akipan kamsung bangci kepding cih Oral Hygiene hilhngeilo ahih manin, atheihcil akipan ha nawt ngeilo, kamsung ha kikal Dental Floss tawh siansuah ngeilo cihi.\nUK gamsung ah hihbang mihing aompen lamdang kisa mahmah in, British Reality Show ahzong “Embarrassing Bodies” ci’n ki suaksak hi.\nKa theihcil akipan tampi anek huailo an pawlkhat leh tampi dawnding in ahoihlo Gas tampi akihel Fizzy Drinks tampi kadawnkha hi. Tuaban ah ka kamsung pen hoihtak siansuahding cih hongki hilhlo ahih manin, ha kanawt ngeikei hi ci’n Jay in pulakkhia hi.\nAkamsung donlolua mahmah ahih manin, aha teng abulpan muatgawp hi. Aha tampitak henggawp a, amel asa mahmahzong lauhuai, kihhuai mahmah hi. Aneutung in alunggulh asunmang “Dreams” ahi Sports ah naseptheih nading leh Physiotherapy (physical therapy) cihbang nasepte tawhzong ki gamla semsem hi.\nAhi zongin Dr. James Russell tawh aki muhkhak ciangin anuntakzia hongkilaih in, amelpuak zong hongkilaih hi. Kikhel nopna lungsim taktak hongneih ciangin, mipiangthak khat hongsuak hi.\nDr. James Russell inzong aha abawlsakma in kamciam pawlkhat neisak masa in, Fizzy Drinks peuhmah dawnnawn loding, akhum khiamding, nisim hanawt kipanding, ha kikal zong Floss tawh siansuahding cihteng kamciam ngenmasa hi.\nVideo: Patient Hasn’t Brushed Teeth In 20 Years | Embarrassing Bodies\nAha teng asiatgawp, amuatgawp hangin abul leh aguh hoihlai bilbel ahih manin, Dr. James Russell inzong ha tang 11 bawhkhiatsak in, hatuh suansakkik hi.\nAha asuansak khitciang in amukmul tengzong metkhia in, hongki siansuahkhit ciangin amel asa hongkikhel mahmahliang hi. Jay pen amahleh amahzong kimuanna Self-confidence hongneita in, mimai ahzong nuikhia ngamta hi.\nRelated: Manchester tuahsiatna hangin Muslim pasal khatleh Jewish nupi khatin thu ngenkhawm\nAneutung akipan alunggulh, asepnop nasep hoihzaw tezong septheihding lamet hongtamzawta hi. Hanawt thadah te’n hihpa Video na en zelzel un. Hanawt thadahpian in na upte hihthu na Share sawn in 🙂 Sawltak #zomidaily\nPrevious: Cidamna: Cikhum in zunkhum piangsak hiam?\nNext: Bali Airport sungah Australia gammi khat amahleh amah ki thahlupsawm


url: =2011 SEA Games le Kawl Ngam Bawlung « Nikonghong\nHome » Sport » 2011 SEA Games le Kawl Ngam Bawlung\n2011 SEA Games le Kawl Ngam Bawlung\nClick on image to read the news paper\nNovember tha 11 pan 22 sung Indonesia ngam ah SEA games (South East Asia Game) kivawt aa, man zo hi. Ngam 11 in hi SEA games ah kihel thei aa, Kawl ngam pan mihing 477 va kihel thei hi. Innteak Indonesia te in mihing 1059 kihel in a tam bel ahi uh bangma, kham 182 nga in haat bel hi. Thailand te in kham 108 taw a nina nga in, Vietnam te in kham 96 taw a thumna nga hi. Kawl ngam in kham 16 nga aa, a salina ah kiom hi. Ei Zomi zong 4 khawng tua SEA games ah kihel thei aa, Lia Aung Ngeing (Mindat pan) in kawl ngam a tu thalkaap pan amasa phit kham hong nga ahikom, ki-angtan pui peuma hi. December 13 ni suak Myanmar Ahlin tadensa sung ah kawl ngam thalkaap kimaina pawlpi (ျမန္မာႏိုင္ငံမွ်ားပစ္အဖြဲ႕ခ်ဳပ္) pan Lia Aung Ngeing sia kyat 13,000,000 taw paktoai ci thu zong ka sim tha hi.\nBawlung (foot ball) kimaina en leang, kawl ngam in Vietnam te zo aa, a thumna tau (bronze) nga ahikom sia lei ngawl kasa hi. Tua bek dom ngawl, goal.com te in tutung SEA games bawllung kimaina ah aminthang bel le thiam a sak bel 5 a tealna sung ah kawl ngam bawlung thiam khat zong kihel ahikom khantona khat hi ci in ka mu hi. Hi goal.com te ii teal thiam a sak bel 4 teng in anuai a bang ahi hi.\n1. Khairul Fahmi Che Mat – Malaysia\n2. Kyaw Ko Ko – Myanmar\n3. Pham Thanh Luong – Vietnam\n4. Natarid Thammarossopon – Thailand\n5. Patrich Wanggai – Indonesia\nMalaysia ngam Kelantan FA club pan hi aa, kum 22 pha aa, goal pang ahi hi. A tunh pi 5 le letmat 8 khawng phabek ahihang, Malaysia te a khatna a nga theina sia ama hu ci leang kikhial ngawl tu hi.\n(Kyaw Ko Ko kimai dan)\n2. Kyaw Ko Ko\nKawl ngam Zayar Shwe Myay FC club pan hi aa, kum 19 pha aa, mai sang (striker) pan kimai hi. Tutung SEA games ah goal 5 khum in, Yan Paing sang thiam zaw ci in teptena nga hi. A pianna sia Mandalay Amrapura khua hi.\n3. Pham Thanh Luong\nVietnam ngam Hanoi FC club pan hi. Kum 23 pha aa, a lai (midfielder) pan kimai hi. Thin kiam ngei vet ngawl in a kimai dan le, ama team sung akimai pui te ii zaataak athuak mama khat hi ci in kiciamte hi.\n4. Natarid Thammarossopon\nThailand pan hi aa, BEC Tero Sasana club pan hi. Kum 23 pha aa mai le a lai (attacking midfielder) ah kimai hi. Thailand in tutung bawlung pan bangma nga ngawl ahihang Natarid Thammarossopon sia tutung a kimai teng sung pan a thiam bel 5 sung khat ki hel hi. Thailand ngam ah a thiam bel in a nei uh khat ahi hi. BEC tero Sasana club pan hi aa, Police United te in a ma club te tung pan puu (loan) ahikom tu laitak Police United ah kimai hi.\nIndonesia pan hi aa, Persidafon Dafonsoro club pan hi. Kum 23 pha aa, mai sang (striker) pan kimai hi. Ama zong Indonesia te ii a thiam belh bawlung tama hi. Chelsea club pan Bawllung thiam Nicolas Anelka taw a daan kisunn ahikom Indonesia Nocolas Anelka ci minno a nga khat ahi hi. Tutung kimaina ah goal 5 khum in Kyaw Ko Ko taw goal tam bel khum pa ci in kiciamte hi. A cing zaw in sim nuam ih om le goal.com te ii wesite ah kisim thei hi.\nKawl ngam bawlung taangthu a tom in en tu hi leang anuai abang ahi hi.\n1947 kum in Burma Football Federation kiphuan.\n1951 March 6 ni India ngam ah Iran taw kimai aa, kawl ngam atu a khat veina international kimaina hi. Iran taw kimai aa, 2-0 taw lel.\n1952 kum in FIFA (Federation Internationale de Football Association) sung tum.\n1954 kum in AFC (Asian Football Confederation) sung tum.\n1954 Asian Games ah a thumna nga hi.\n1954 pan 1973 sung Asia ngam te ahi Japan, South Korea, Iran te saang in a thiam zaw in leitung bup in hong koi.\n1964 kum ah Merdeka Cup (Malaysia Independenc day cup) champion nga hi.\n1969 November 9 ni Malaysia ngam, Kuala Lumpur ah Singapore te 9-0 taw zo kol ngei aa, a nasia bel a zaw ngeina hi.\n1961 pan 1970 dong U-19/20 kidemna ah a thiam bel, hong ki lau bel ngam ki hi tawntung.\n1966 kum Asian games ah Iran te zo in champion nga hi.\n1969 kum Asia Cup ah a nina (second) nga. Iran a khatna, Israel a thumna nga. A saang bel ih thet ngeina ahi hi.\n1970 kum Asia games, Bangkok, Thailand ah South Korea te taw champion nga khawm hi.\n1971 kum 1964 kum ah Merdeka Cup (Malaysia Independenc day cup) champion nga hi.\n1972 kum Germany ngam Munich Olympic ah Asia pan a thiambel ngam 3 ki tealna sung ah Japan, Korea ci khawng te kaan tan in ki hel hi. Leitungbup pan a thiambel ngam 16 ki tealna sung ah kihel hi. Asia pan akihel teng sia Kawl ngam, Iran le Malaysia ahi hi. Russia te 1-0 in lel aa, Mexico te 1-0 in lel aa, Sudan te 2-0 in poai 3 a lel zawk ciang group sung pan pusuak pai hi. Tua kum Munich Olympic ah a khatna pan a khaak bel dong nga teng sia anuai abang ahi hi. Poland (gold), Hungary (silver), the German Democratic Republic/East Germany (bronze), USSR (4th), Mexico (5th), Denmark (6th), Morocco (7th), West Germany (8th), Malaysia (9th), America (10th), Iran (11th) Brazil (12th) Burma (13th) hi aa, kawl nuai ah Sudan, Hungary le Ghana ngam 3 om lai hi. A thiangtho bel award kawl ngam in nga hi.\n1972 kum zawk ciang, leitung ah bawlung a nangh bel lam ah hong kiciamte hi.\n1977 November 25 ni Malaysia ngam, Kuala Lumpur ah Malaysia te 9-1 taw lel ngei, a nasia be a lelna hi.\n2006 kum ah Merdeka Cup (Malaysia Independenc day cup) Champion nga hi.\nTu laitak Myanmar Football Federation President sia U Zaw Zaw hi.\nTu laitak head coach sia Mr. Park Seong Hua (South Korean) hi.\nTu laitak Captain sia Khin Maung Lwin hi.\nTu laitak FIFA ranking 169 na ah kiom hi.\nFIFA ranking ih phat bel hun sia 1969 kum hi aa a 97 na hi.\nFIFA ranking ih siat bel hun sia 170na ki hi aa, 2011 October tha lai hi.\nBy thawngno in Sport on December 15, 2011 .\n← Geothermal Heat Pump System\tThu Thun Le Ngeina →


url: =Kill the Hero Chapter 8 – Readkomik\nKill the Hero Chapter 8\nRead the latest manga Kill the Hero Chapter 8 at Readkomik . Manga Kill the Hero is always updated at Readkomik . Dont forget to read the other manga updates. A list of manga collections Readkomik is in the Manga List menu.\nTags: read manga Kill the Hero Chapter 8, comic Kill the Hero Chapter 8, read Kill the Hero Chapter 8 online, Kill the Hero Chapter 8 chapter, Kill the Hero Chapter 8 chapter, Kill the Hero Chapter 8 high quality, Kill the Hero Chapter 8 manga scan, June 6, 2020 , Readkomik


url: =Malaysia gamsung thuthang (14 August 2016) :: ZOMI DAILY\nposted on 14 August 2016 at 8:45 pm Lomkholna: Malaysia, News, Sawltak, World\nShah Alam ah mawtaw 5 meikang\nMalaysia gamsung Shah Alam, Jalan Utarid D U5/D ah tuzing mawtaw 5 meikang cih theStar pan kiza hi. Selangor Fire and Rescue Department pan Spokesman khat ii genkhiatna ah hih mei akatciang in tuzing 14 August (Sunday) ni zingsang 4am hunpawl in hongkizasak a, kidelhpah cihi.\nMei akang mawtaw pen 5 tak hi a, Proton Wira, Proton Waja, Proton Perdana, Proton Juara, Nissan Cefiro cih mawtaw namtuamtuam ahihi. Meikatna ahang ki telcian nailophot hi.\nCiamnuih zong ahoihbek ciangkhat\nMalaysia gamsung Kota Kinabalu khuapan in Kuala Lumpur ah Training Course khat kahding in apaisawm Malaysian galkap khat in kavansung ah Bomb om ahimaw ci’n Checking akibawl laitak a ciamnuih leh zankhat kikemcip cihi.\nTuapa pen kum 32 phakhin a, Friday ni in Malaysia Airlines tawh khualzin khiading, vanlengtual ah zan 10:45pm pawlin Airport Checking akibawl laitak vanlengtual nasem te kiangah a ciamnuih ngiatin agenkhiat cihi.\nMalaysia Airlines Staff te’n na thupilak uh a, Report abawlkhit ciangin Airport Police te’n namanpah uh a, zankhat thong akiatlawh ahihi. Police te’n hoihtak asitciankhit uhciang in azingciang khahkhiakik uh cih kiza hi.\nMalaysia gamsung Operasi lut kiza kawikawi\nZanni zankimkhit 12 khitdeuh hunpawl in Malaysia gamsung, Setapak veng ah Operasi lutkawikawi cihthu kiza hi. UN Card neihleh neihloh kisailo in, amuh bangbang un manphot uh a, akhuanung ahbel UN Card tawite khahkiksam uhhi. Hih Setapak vengsung ah Kachin te tampi om uh a, amakai khat ii genna ah ami te uh mi 50 bang kimanding ci’n genkhia hi.\nBukit Bintang sungahzong zanhal in Operasi lutkhin a, Puchong lamahzong Operasi lut cih kiza kawikawi hi. Omna peuhmah pilvang in kidop mahmahding thupi dinghi.\nZingciang 15 August (Monday) UN zum kikhak\nNungkalsung UNHCR panin hongki taangkosa mahbang in zingciang 15 August (Monday) ni UN zumpi kikhaklai dinghi. Tuesday 16 August ni akipan zumpi kihongkik panding hi.\nRelated news: Malaysia Bukit Bintang ah Operasi lut, mi 42 kiman\nPrevious: Nu Piang Ngaih Don tawh mei kizom, Zomite’ theihding thu pawlkhat\nNext: Nu Piang Ngaih Don khakna kammal ~ Zomi Quavadis


url: =Gam ki-ukzia leh Zomite’ mailam ~ Thangboi :: ZOMI DAILY\nposted on 2 May 2017 at 9:41 am Lomkholna: Article, Politics, Thangboi\nTuni (01 May 2017) Zangkong a kibawl Tedim Association, Yangon te i kum 11 cin Annual Meeting tawh kop a kibawl Zomi Seminar – 11 ah “Gam Ki-ukzia leh Zomite’ Mailam” cih thulu tawh ka thusun atomtheipen a kagelh asimnuam na om khak uh leh ci’n attachment tawh hong khak ing ei. Thusun khuan hongpia makaite’ tungah lungdam mahmah ing. Thangboi\n1. Gam Ki-ukzia\nGam ki-ukzia cih pen atangzai pi hi. Ahi zongin Tedim Association i seminar ahih man in Kawlgam Ki-ukzia mah ih lungngaih kul ding hi.\nZomite kawlgam tawh ih ki belpawl zawh kum 70 bang phata a, hih kum 70 sung ah atamzaw kawlte mi nih leh thum khawng in adeih bang un hong pingpavei uh hilel hi. Amin in gen leng U Ne Win, U Saw Mg leh U Than Shwe te hi. Hih teng thum in 1962 kum pan in 2010 kum dong kum 48 sung hong uk uh hi. U Than Shwe in 1993 kum pan 2007 kum dong kum 14 sung kawlgam ki-ukzia ding thukhun alungkimdong adeih bang in asuaih khit ciang in 2008 kum in kipsakna bawl a, 2010 kum ciang in amah tawlnga ta hi. Ami atawlngak hang in tuni dong kawlgam ama’ gelsa dan a apaipai lai hi a, mailam saupi pailai khading hi. Hih U Than Shwe’ bawl gam thukhun pen 2008 thukhun zong kici hi.\n(a) Tulaitak Kawlgam ki-ukzia\nTulaitak in kawlgam pen 2008 thukhun zui a ki-uk ahi hi. Township khat ciang in Pyithuh Hluttaw ah mi 1 ta tangmi (MP) kingah a, kawlgam bup ah 330 pha hi. State/Region khat teh Ahmyothar Hluttaw tangmi 12 ta satan akikim in kingah a, Kawlgam bup ah 168 pha hi. Tua gel kigawmpen Pyihtaungsu Hluttaw kici a, tangmi vekpi gawm 498 pha hi. Tua 498 i 25% ai pen kawl galkapte’ tang mi hi a, avek un 166 pha uh hi. Tua ahih man in mipi’ tangmi 498 leh kawl galkap te’ tangmi 166 gawm leng 664 pha ahih man in Pyihtaungsu Hluttaw ah tangmi 664 om hi. State tangmi pen township khat in 2 ta ngah hi. Chin state ah township 9 bek om ahih man in Ahmyothar Hluttaw tangmi satan 12 ih ngahte township khat ah khat ta akihawm ciang in 3 val lai hi. Tua aval 3 pen Paletwa, Hakha leh Tedim te khat ta kipiakbeh ahih man in Tedim in MP 5 anei ahi hi. (Pyithuh Hluttaw 1, Ahmyothar hluttaw 2, state 2 vekpi gawm 5).\n(b) Kawlgam Kumpi Kitelzia\nKumpi ding pen Pyithuh Hluttaw in 1, Ahmyothar Hlutta in 1, kawl galkap te’n 1 ta atel khit uh ciang un tua teng thum Pyihtaungsu Hluttaw ah puak uh a, Pyihtaungsu Hluttaw ah vote khai uh hi. Vote tam nga h penpen Kumpi suakpah a, atamngahpen nihna Vice President I, atawmngahpen Vice President II suak hi.\nKumpi angah penpen in kawlgambup kumpi leh state tuamtuam a vuanzimang (Chief minister) dingte ama’ deih dandan in gualh khuan nei hi. Gambup vuanzi (union minister) teng zong adeih bangbang in gualh theihna ngah a, ahih hang gambup vuanzi ding mi 3 bel lawnkhuan ngahlo hi. Tua mi 3 te pen kawl galkap mangpa’ gualh ding ahi hi. Tua galkapmangpa’ gualh ding gamzup vuanzi 3 te pen Gamgi vuanzi, home minister, leh defense minister tua teng ahi hi. Mi 3 bek ahih hang in gam ki-ukna ah athupi pen mun teng hih 3 teng in alen gige uh ahi hi.\n(c) 2008 thukhun deihlohna\n2008 thukhun adeihhuai lohna tam mahmah hi. Adiak in kawl galkap te’n mipi tangmi i 25% angah mikmek uh pen kilawmlo deuh sam hi. Tua tawh lungkim zolo in 2008 thukhun kheknop leh khelnop a om zenzen leh amau’ thukimna omlo in akilaih theilo ding a agakcip sawnsawn uh pen suksia mahmah hi.\n2. Zomite’ Mailam\nTuni tuhun a ih tuahkhak thute pen abeisa hun i huzap ahi hi. Tulaitak kawlgam mun tuamtuam a piang tualgalte pen kawlgam in suahtakna angahma pek a akithawi khin ahi hi. Tuamah bang in tuni tuhun a ih gamtatnate in ih mailam ding huzap peelmawh ding hi. Zomite’n ih mailam ding ahoih apha ih deih leh sep leh zuih loh aphamawh na pawlkhat om hi.\n(a) Biakna thu leh Nainganzi khentel theih kul\nZomite’n hih gel pen lumletkha pahpah hi hang. Nainganzi (politics) pen nainganzi dan mah a ngaihsun a sepding hi a, biakna zia tawh tok ding hi hetlo hi. Nainganzi ih cih pen akimuthei akilawng thei khempeuh ahi hi. Akilawng thei akimu thei khempeuh tung ah nainganzi in thu nei hi. Akimu theilo aki lawng theilo khempeuh biakna vai ahi hi. Nainganzi in huih leh guah khawng, zinlinna khawng, pulnatna khawng aomlohna ding in thupia theilo hi. Tuate Pasian bek tawh kisaita hi. Nainganzi in biakna tung ah thunei theilo a, biakna in bel nainganzi huzap mahmah hi. Nainganzi ahih nak leh mihingte’ sep ding ahi hi. Pasian in mihing pen nainganzi tavuan (responsibility) apiak ngiat ahi hi. Nainganzi tawh kisai khempeuh atawntung a akipsuak ding khat zong omlo hi. Aki khelkhel hilel a, abeimang ding vive ahi hi. Nainganzi leh biakna atonkhawm bek hi a kibang zenzen lo hi. Nainganzi pen a tungnung ding kituhna hi a biakna pen anuainung ding kituhna hi.\n(b) Ih Sum Zonzia Etphat Huai\nZomi te’n sum leh pai ih zon ciang in black market lam mah ih hanciam deuhse hi. Siangtak in gen leng ih huaiham luatman nahi mawk hi. Black market ah tax piak kullo ahih man in amet tam hi. Hun tomno khat sung a hau ziau ding. Sumzian tam kisam selo a hau ziau ding. Cih khawng ut hi hang. Tuni in mi masate enkik leng black market tawh aki peipei teng ong hauzo tuanlo ahih lam uh siangtak in kimuta hi. Lampi manlo ahih man in aneisun te’n zong sawt nei zolo uh hi. Sumbawlte bek hilo akuama peuh lamdawt tawh ahauh sawm vive ih himawk hi. Tuapen lampi man hilo hi. Lampi manlo tawh ahau sunte zong sawt mang hetlo ahih lam phawk huai hi. Tuni a kipan ih mailam ih khual taktak leh lampi man mah tot ding ahi hi. Thuman in gamta peuh leng lawhcinna in hong ngak gige hilel hi. Ngaklah luat kullo hi.\n(c) Kikholh Theih Sawm Ding\nZomite akikhawl thei akipawl thei hi peuhmah lehang tu a sang in nakpi tak in ih husa khauhzaw pek ding hi. Ih sep ih bawlna peuhah eikia mah khattat den mawk ih hih man in ih khantoh ding zah in ki khangto zolo hi. Pasian nasemte hita leh akuama peuh kipawl theih sawm leng hoihzaw peelmawh ding hi. Ei kia bek tang hauh, ei kia bek tang dawk, eikia bek in minngah sawm denkeei ih hih man in ih ma hong khak mahmah hi. Tuhun teh kumpite’ tender khawng contract khawng ah akidem a angahte ih et teh akipawlthei teng mah nahi mawk hi. Zomite ih kipawl theih sawm kei leh mi’ nung ah ih omden lel ding hi.\nIh ngaihsutzia akibat kei leh ih gal dan a ih ngaihsut pahpah khawng zong hoih hetlo hi. Ih kibatlohna sang in ih kibatna tamzaw veve ding ahih lam phawk huai hi. Abeisa thu khawng tawh kam ki selsel khawng pen hun pammaih lel hi. Leitung ah hunpaisa lam ah alehpai ding kuamah omlo hi. Ih min adawk kei ding leh ih sep noploh lianlian khawng, min ih deihluatna khawng khiamzo leng kikholh theihna hong khang ding hi.\n(d) Mi Tawh Zong Kikholh Theih Sawm Ding\nEi leh ei ih kikholh theih khit ciang in mitawh zong ih kikholh theih ding thupi hi. Ei tawh ih lungtupna kibang kua khawng om hiam khuadak giaugiau a amau tawh kipawl theih ding kisam hi. “Zomi” akicih nak leh hong ki-it a thupi hong kisak ngiat ding thupi hi.\n(e) Lai leh Ngaina Kihual Ding Kisam\nAtung a teng ih thanem man in tuni dong Zomi te’n laikip nangawn aneizo nailo ih hi hi. Lai ih neihzawh kumza cingkhin mah leh ih lai gelh dan tuni dong ki bangzo nailo mawk hi. “Kei’ a hong kimang leh” citek mawk ih hih man hi. A omsateng alo alek a alum letlet mipil laklawh pawlkhat te’ hang zong ahi hi. Zomi te’n minampi ih suahnop taktak leh hih bang a hong khaktan mipil laklawhte nuaksan leng hoih ding hi. Ama’ thu gen vetlo ding. Thuzong gensak lo ding. A laigelhte sim vetlo ding. Cih khat kisam mahmah hang. Laikip khat ih neih kei leh minampi ih suahna ding hamsa mahmah ding hi. Ih ngeinate zong khuahun tawh kituak in etphat huai a kituak tak in zuih huai hi.\nPrevious: Christian Hymn te’ tangthu: Zeisu In Van Ah Tokhom Nusia A\nNext: Apahtak huai Zomi lasa siam Lia Suihlun ~ Zingsol\nLaisiangtho ~ Tdkhen


url: =Russia ah meileng in Bus khat nawkkha ahih manin mi 16 si :: ZOMI DAILY\nposted on 6 October 2017 at 10:33 pm UTC+9:30\nRussia gamsung ah meileng khatleh Bus mawtawpi khat kiphukha ahih manin, mi 16 in sihlawh in adangzong mitampi zato kipuak cih Reuters pan kiza hi. Russia, Moscow khuapi geinai ah tuni Friday ni in thupiang ahihi.\nRussia’s investigative committee te’n Statement akhahkhiatna ah Passenger Bus khatpen meileng lampi akantanna ah aset siacitciat cihi. Tuatawh meileng apai ciangin meileng in aphukha ci uhhi.\nTua Bus sungah atuangte pen Uzbekistan gampan in Migrant Workers vive hi uh a, meileng in aphutkhak ciangin tua Bus pen gamlapi ah kilawnkhia hi ci’n Russia’s Rossiya 24 TV Channel te’n genkhia hi.\nVideo leh Photo aki khahkhia te ah tua Bus pen zangawpliang a, meileng lampi sikzawn dungteng ah kitheh zakgawp hi. Ahi zongin meileng pen bangmah asiatna mittawh muhtheih pakding bangmah omlo cihi.\nVideo: Sixteen people killed in Russia after train-bus collision\nRussian Railways panin thunei Spokesman Vladimir Myagkov in agenkhiatna ah hih Passenger Bus pen meileng in anawk madiak in meileng lampi sikzawn tungah aset asia hi ci’n Rossiya 24 TV te tungah genkhia hi.\nPawlkhat te genna ah meileng lampitung ah Bus asiat ciangin Passenger te’n thatang tawh sawnngeingai uh cihi. Tualaitak in thakhatthu in meileng hongtungvat in anawkkha ci uhhi.\nRelated: India, Mumbai meileng Station ah mipi kiphugawp in mi 22 si, adang 30 bang liamgawp\nTua Passenger Bus pen Kazakhstan gamah Register akibawl Bus khat hi a, ahi zongin asung ah atuang Passenger tepen Central Asian gamkhat ahi Uzbekistan gampan ahi uhhi ci’n Russian News Agencies te’n genkhia uhhi. Sawltak #zomidaily\nPrevious: Yangon luidungteng ataiding “Water Bus” kipan taktakta\nNext: Yangon Zozum Khuado 2017


url: =Numei te ading a theihhuai thusim ~ Pau Tun Thang :: ZOMI DAILY\nNumei te ading a theihhuai thusim ~ Pau Tun Thang\nposted on 21 January 2015 at 10:10 am Lomkholna: Article, Health, Pautunthang\nNumei Pawlkhat nau paihkhiat (abortion) hanga si khawng om. Pawlkhat leu leu lah naupai ding zumlua in a cihna ding theih loh mana aki awklum bang om ta. Hi te pawlkhat i ngaihsut ciang a paktat luate zong hi khin khollo in, a khatvei mawhna khawng uh hi thei. Tua pen a hai man uh hi a, thei uh hileh hibang in om lo ding uh hi. Tua ahih manin numei te ading awareness themcik ki suanglah kawmpi in hong gelh mai ing.\nUnmarried Sex a hih lim lim naak leh condom zangsak pelmawh un.Tua pen protected sex kici in tua in gaaina ding pan leh natna hoihlo (HIV, Hepatitis, STD etc.) te pan hong dal ding hi.Unprotected Sex pen Condom kizanglo cihna hi pen mai hi. Kamsiat manin pasal tawh gamtang khial thei hiteh.Tua banah mi’n zong hong buan thei hi. Tuabang Unprotected Sex te ah zong na ut naak leh gaai lo thei lua hi teh.Hih pen numei tampi takin thei lo mawk uh hi. Hih\ntawh kisai a theih ding thu tamlo gen mawk mawk leeng;\nNa Ovulation laitak ahi hiam telcian in, Ovulation pen gaai theih laitak cihna hi. Na si (nin) neih masak pen leh a kha kikcianga na neihkik hun (menstrual cycle) kikalah ni bangzah om hiam?Tua na theih naak leh na Ovulation Period tuat thei ding hiteh.Gentehna in ni 28 bang hi ta leh, Calendar ah en in la, tua pan ni 10-14 lehsim (back) kik in. Tua ni 4-5 sung bek pen na gaai theih hun (Ovulation Period) hi ta zen hi. A pilvang ten a ma leh a nung lam tawm tuak bang Extend uh hi. Tua na Ovulation Period laitak ahih kei naak leh gaai thei lou hi phot nai ve.\nNa Ovulate laitak ahih phial a na gaainop tuan kei leh zong piang thei lai lua hi. Nai 72 ma lim lim in Emergency Contraceptive Pill (I-Pill, Unwanted 72 etc) ne pah ding hi teh.Nekbaih leh gaaina Chance tawm ahih manin a baih thei thei a neek ding hoih hi. Hi te Zatui zuakna a tamzaw ah lei ding om hi. Tuabang dan zatui om lohna singtang khua khawng ahih phial leh zong a manlang in Paracetamol tang nih khawng valh suk giap lecin. Tua in pasalte’ Sperm si sak thei hi.\nGaai leh gaai loh a kithei cian nuamte adingin Pregnancy Test Kit zang un. Hih zong zatui zuakna ah lei ding om ding hi. Velocid hiam aw khat kici kha ngel incin.Ki theih baih kaan a hoih om lo hi, kha thum khit ciang nauphiat (abortion) haksa ta hi. Nau pai nuam nawn lo te ading in zong siavuan (gynaecologist) te zuat ding hi lel hi.Amau’ thu hong hilh (in both ways) thei ding uh hi.\nNumei ten gaai ding leh gaai loh ding teel (choice) thei lua hi. Pasal tawh a lumkhawm khempeuh a gaai ding hi pah sam lo hi. Tua ahih manin tagah ding lel peen nausuak kei zaw in kidalna bang zang zaw le uteh hoih zaw mai thei hi.I zogam ah zawlta (tagah) hong tamlua leh hoih tuan lo ding aih ciang a. Tagah te hehpih huaizia bel i theihsa hi mataw? Kiteen khit ciang bek a sex zat pan ding kaan a hoih bel om lo hi. I khristian ngeina tawh zong kilawm zaw hi. N. Pau Tun Thang\nPrevious: Zomi sungah akum tampen kua ahitam?\nNext: Mobile Phone ging langlang keei\nSing pu says\nSia Tua leh a nau paai theih hun lian pen bangh hun dan lian e tel cian kei veg aw hehpih na tawh ong gen kik ve\nNiang lun cing says\n27 October 2016 at 4:05 pm\nHoih mahmah ei\nThukhat ah kammal zatdan tawm hehpihna tawh ong ngaihsut pih ve’gaai’ ih cih saang ‘naupaai’ cileeng bangci nasa aa?\nLeave a Reply to Sing pu\tCancel reply\nUber Taxi in apainopna puaklo in lamkal ah akhiatkhit ciangin damiah te’n bawlsia sawnsawn\nKalaymyo sangnaupang khat ii abiang a eksakgawp sangsiama ki dinkhawlsak\nMinam le biakna a tawisang Sia Tualdo ~ Lian Tuang


url: =Taiwan ah amasa penpen numei President kipan tading ~ ZD :: ZOMI DAILY\nposted on 17 January 2016 at 10:44 am Lomkholna: News, Sawltak, World\nTaiwan gamsung ah zanni in President kiteelna kinei a, Taiwan’s Independence-leaning Opposition Leader Tsai Ing-wen in President hong ngahkhia hi cih Reuters News pan kiza hi. President Tsai Ing-wen pen numei khat hi a, Taiwan gam ading inzong amasa penpen numei President hong hipah hi.\nTsai Ing-wen apanpih amipi te nuamlua uh ahih manin lungdamna khitui luangziahziah hi. Supporters te’n Taiwan gam ii mailam ah Sen gam tungah ki ngahlo hi. Leitung ah ki ngah hi ci’n lungdam leh kipaktak in genkhia ziahziah uhhi.\nTaiwan leh China zong akilem hetlo uh hi a, Taiwan tuikulhlam ngatsa in China te’n Missile thaupi tampitak kepsa in omzihziah kawmkal ah, Tsai Ing-wen ii nasepding pen baihpak hetloding cihzong ki limgen tek hi.\nTsai Ing-wen pen 31 August 1956 kumin asuak hi a, kum 60 sung alutding hita hi. Amahpen Democratic Progressive Party (DPP) ii Chairwoman hi a, ama Party in tutung Taiwan gam kiteelna ah azo uh ahihi.\nThailand ahzong numei Prime Minister Yingluck Shinawatra in hongsem ngeikhin a, Australia gamahzong numei mah ahi Julia Gillard in Primie Minister nasem ngeikhin hi.\nTu’n Taiwan gamah amasa penpen numei President Tsai Ing-wen in hongsemding hita hi. Tuaban ah Kawlgam ahzong asawtlo in NLD Party in ki ukna hong luahto tading a, Aung San Suu Kyi in koimunhiam khatah panmun hongla todek tading hi.\nAsia gamsung aom numei te mawkmawk hetlo uhhi, banghanghiam cihleh Zogam ahzong ZCD sungah numei makai muanhuai kineito tahi. ZD Sawltak #zomidaily\nPrevious: Nanga keia ~ Hau Za Cin\nNext: Malaysia ah ISIS te khutzat mi 4 kiman khiata ~ ZD


url: =Malaysia Defense Minister Pa Leh General Min Aung Hlaing Naypyidaw Khuapi Ah Kimuh Khop Nei. - Zomi History Malaysia Defense Minister Pa Leh General Min Aung Hlaing Naypyidaw Khuapi Ah Kimuh Khop Nei. - Zomi History\nHome > Myanmar News > Malaysia Defense Minister Pa Leh General Min Aung Hlaing Naypyidaw Khuapi Ah Kimuh Khop Nei.\nMyanmar News 10:47:00 PM\nItem Reviewed: Malaysia Defense Minister Pa Leh General Min Aung Hlaing Naypyidaw Khuapi Ah Kimuh Khop Nei. Rating: 5 Reviewed By: Thang Thawn Tuang Guite


url: =Yangon, Hlaingtharya ninpaihna ah meikatzawh ni 5 phakhin in kiphelhzo nailo, mi 15 zato tunlawh :: ZOMI DAILY\nposted on 26 April 2018 at 12:37 am Lomkholna: Myanmar, News, Sawltak, Yangon\nMyanmar, Yangon aom ninpaihna ah meikatna hangin mi 15 bang zato tunlawhkhin cih Xinhua News pan kiza hi. Ninpaihna “Dump Fire” meikatna hangin meikhu tamlua mahmah in, huihsiangtho kingahlo a, khuahunzong lumsak mahmah hi.\nGlobal New Light of Myanmar te’nzong Wednesday ni in agenkhiatna ah hih ninpaihna meikatna hangin zato atunlawh pen mi 15 phakhin in, tualo adang Healthcare tuamtuam ah akipuakzong mi 60 valbang phakhin hi ci’n pulakkhia uhhi.\nTua meikatna pen Hlaingtharya Township sung aom Hteinpin Cemetery kici misi kivuina han geinai khatah ahihi. Abeisa Saturday ni pekin meikang akipan hi a, ninpaihna pen zailua mahmah ahih manin, meikuang pen kiphelhsiang zonai mahmahlo hi.\nNinpaihna “Dump Site” pen azaina 121 Hectare bang pha a, meikhu in akiim apaam teng nawngkaisak mahmah hi. Ninthem kipaihna akang ahih manin, meikhu namsia mahmah a, Western Yangon sung aom Townships te’n thuaklah phadiak uh a, acinatlawh, Health Problem angahlawhzong mi tampi omkhinta hi.\nTuesday sunlam ciangin Downtown Areas pan inzong meikhugim namsia kizata, ki limzelh mahmahta hi.\nCidamna lamsang thunei ahi Health Authorities te’nzong hih ninpaihna meikatna hangin agimnamsia leh meikhu te’n cidamna sukhathei, gu akihel Carbon Monoxide huihlak ah kihelthei ahih manin, mipi te hoihtak kidop siamding zaksakna nei uhhi. Carbon Monoxide adikkha tepen bukkhuh veithei, gawlsung ziasakthei, huih dikzolo, naklah cihbang in omsakthei hi.\nAbeisa kalsung Saturday ni pekpanin meikuang akipan hi a, tuaciangciang ni 5 sungbang akizom in meikuang akizom suaksuak ahihi. Tua ninpaihna aphual ah meiphelh ahi Firefighters te’n meikuang pen kiphelhphelh himahleh aki phelhsiangzawh nadingin tawlkhat hun beilaiding cimawk hi. Nibangzah sawtlaiding cihpen ki gencianthei lomawk hi.\nMore: Yangon Region sungah nikhatsung in mei 7 veitak kang\nTua ninpaihna “Dump Site” pen Yangon khuasung khempeuh aom ninthemteng aki paihna mun hi a, abeisa kum 20 val akipan “Yangon City Development Committee” te’n asep, amakaih uh ahihi. Local Authrities tezong lunghimawh in, Yangon Region sungah huih anitna “Air Pollution” bangciciang hitahiam cih tehna neiding uh cih kiza hi. Sawltak #zomidaily\nPrevious: Mincip dalnang Vetiver System ~ Pau Do Lian\nNext: Malaysia, Genting Highlands zuanin apai Bus khat meikuanggawp


url: =Keima teci na hi uhi (Luka 24:48) ~ Jam Daniel :: ZOMI DAILY\nposted on 27 August 2017 at 12:29 am Lomkholna: Article, Biakna, JamDaniel\nPentecost Pawi: Thu-um mi khempeuh in kizang kimlo hi. Ahizongin adiakin Roman Catholic, Anglican, Lutheran, Eastern Orthodox, Pentecostal pawlpite leh adang Charismatic pawl tuamtuamte in na limzat diak uhi. Adang Protestant pawlpi tuamtuamte azang zong om veve uhi. Pentecostal nipi pen Lungdambawl, Thawhkik Nipi cihte zah in kilim zat lua lo hi. Ataktak in bel Pentecost I cih pen Pawlpi Pian Ni in kiciamteh hi. (Pentecost is the birthday of the church.)\nThu-um mite a’dingin Pentecost cih pen Jesu nungzuite’ tung ah Kha Siangtho hong kibuak ni phawkna ahihi. Pentecost nipi hong tunma kal 7 ma in Jesu’ sihna le thawhkikna cihte na piang masa hi. Jesu’ nungzui mi zong na omkhin zo hi. Ahizongin Pentecost ni matan pawlpi ci a min vawh taktakna na om nailo hi. Tua ahih manin a tangthu zui in Pentecost ni pen pawlpi pian ni kici thei hi. Kha thu tawh kisai in zong Kha Siangtho hong tung in pawlpi in hong kilang ahih manin pawlpi pian ni (Church’s birthday) kici thei hi.\nMang laimal “Pentecost” kici pen Greek kammal in pentekostos kici a, akhiatna pen “sawmnga” cihna ahihi. Hih kammal pen tanglai Khristian biakna kam pan hong kizangto hi a, pentekoste hemera “ni sawmnga cin” cihna ahihi.\nAtaktak in Khristian biakna sung ah “ni sawmnga cin” cih bang kammal kineilo hi. Tanglai in Judah mi Greek kam zangte a’ akawm uh hi a, Judah te tawlngak ni (holiday) khat ahihi. Hih tawlngak ni pen nipi kal pawi (Festival of Weeks, Hebrew in Shavuot) ahihi. A min hong kipatkhiatna mun pen Siampi Laibu 23:16 na ahihi. Mipite tungah nipi kal sagih ahih keileh ni sawmnga pawi bei ni dong sim to dingin thu kipia a, a tawp ni pen tawlngak ni (pentekonta hemeras) ahihi.\nShavuot kici pawi pen kum sim in akizang den Israel mite lakah pawi lian mahmah a nihna ahihi. Hih pawi pen anlak pawi zong kici hi (Paikhiatna 23:16). A nungsang ciangin Sinai Mual tungpan a thukham piakna thu phawkna ni in kizang hi. (but, in time, turned into a day to commemorate the giving of the law on Mt. Sinai). Hih ni pen thu-um mite a dingin thupi diak hi. Banghang hiam cihleh Jesu sihna pan a thawhkik zawh nipi kal sagih-Judah mite pawi Shavuot pawi/Pentecost ni-in nungzui masate’ tungah Kha Siangtho hong kibua in nasep (mission) nading vangliatna pia in mun khat ah pawlpi khat in hong omkhawm uhi.\nPentecost Ni Thu Piang\nTua ni a thupiangte Sawltak laibu sung ah kigelh hi. Alian 2 na sungah, “Pentecos ni hong tun ciangin Jesuh a um mi khempeuh mun khatah kikhawm uhi hi.” ci hi. (2:1). Tualaitak in huihpi nung bangin hu ging khat hong tung vat a, amaute kikhopna inn sung khempeuh hong dim hi. Tua ciangin leii tawh a kibang meikuang bangpian amaute lakah hong kithehthang a, tuate in mi khempeuh sukha kim hi. Amaute khempeuh Kha Siangtho tawh kidim uh a, tua Kha in mi namdangte’ pau tawh amaute a pau theisak hi.\nTua ni a thu-um mite pau pen a kithei kampau ahihi. Jerusalem khua ah Judah pawi (Shavuot) sim a om mihon tul tampite in za uhi. Tua thu amau pau ciat in a za Judah mi tampite in ‘Pasian sep na lamdang liante…’ (2:11) ci uh a, pawl khatte in zu kham in ngaihsun uhi. (2:13).\nTua bang a mite kampauna Peter in a zak ciangin ding to in thugen kipan hi. Kamsang Joel in a genkholhsa thute a tunna thu tawh kipan hi. Tua thu sungah, Pasian in mi khempeuh tungah a Kha Siangtho hong bua in, khangmoi khanghamte tungah tua vangliatna tawh tha alak na ding uhleh Topa Ni hong tun na ding lim (sign) ahihna gen hi. (Acts 2:16-21; Joel 2:28-32).\nPeter in a thugen zom a, sihna pan in Jesu a thawhkik khit ciangin Pasian in Joel tungah a kamciam omsa mah bangin a Kha Siangtho hong bua hi ci hi. (2:32-33). Mite in tua ahihleh bangci om ding ci in a dot uh ciangin Peter in na nuntakna uh kikhel in Jesu’ min tawh tui kiphum un ci hi. Tua hileh na mawhna uh hong kimaisak ding a Kha Siangtho letsong na ngah ding uhi ci hi. (2:37-39). Tua ni a Peter sermon na tungtawn in mi 3000 tui kiphum in ki-ap uhi.\nPentecost A Thupitna Pentecost A Thupitna\nI. Kha Siangtho Vangliatna Le Ompihna\nJesu thawhkik zawh nipi kal sagih khit ciangin Jerusalem khua ah a na omkhawm Jesu nungzuite’ tungah Kha Siangtho na kibua hi. Vantung pan in huihpi hu ging le meikuang abang kamtuam pauna cihte I muh nawnloh hangin Pentecost ni masa pen a’ thupiangte mah in tuni dong leitung mun tuamtuam ah piang lai hi. Jesu um in ama tungah muanna aneite Jesu’ nungzui suak uh a Pasian in tua mite tungah a kha hong bualai hi. (Romans 8:1-11).\nKhristian ihihna pen Kha Siangtho vangliatna le ompihna tawh nuntakna ahihi.\nKha Siangtho in Jesu pen Topa hong ci theisak hi. (1Kor 12:3)\nAlamdang vangliatna tawh Pasian na’ hong sem sak hi. (1Kor 12:4-11)\nJesu’ pumpi hihna sungah hong gawmkhawm hi. (1Kor 12:12-13)\nEite a’ ding hong thuum sak hi. (Rom 8:26)\nPa Pasian kiangah hong thuum sak hi. (Rom 8:27)\nHong makaih hi. (Gal 5:25)\nJesu bangin nuntak ding hong huh hi. (Gal 5:22-23)\nPentecost thupha in I nisim nuntakna eile ei kisit zel ding hong musak hi.\nPasian’ hong piak vangliatna tungah ka kinga hiam?\nKha Siangtho hong piak theih letsong sang dingin ka kihong hiam?\nKha Siangtho makaihna ka zui takpi hiam?\nKha Siangtho gah te ka sung ah a gah takpi hiam?\nPentecost hun in hunlapin kisik a kha makaihna tawh nuntakna leh Topa’ Kha Siangtho tawh hong dim ding ngen a kithaksuahsak kikna hun ahihi. Pentecost hun in hunlapin kisik a kha makaihna tawh nuntakna leh Topa’ Kha Siangtho tawh hong dim ding ngen a kithaksuahsak kikna hun ahihi.\nII. Pasian’ Nasepna Sungah Pawlpi Sung Kimakaihna Pentecost ni-in Jesu’ nung a zui thu-um mite Jerusalem khua mun khat ah a omkhawm sungun mimal khempeuhte tungah Kha Siangtho hong kibua hi. Hih omkhopna mun pen Pawlpi masa pen hong suak hi. Thu-um thakte kituiphum in pawlpi ah ki-ap pah uhi. Amaute in nungzui masate tawh kipawl in aneih bang uh hawm in thuhilhna, kipawlkhopna, an nekkhopna le thungetnate zangkhawm zel uhi. Amaute lak ah gilkial dangtak a omloh nadingin aneihsate uh hawm uhi. Tua ahih manin Pasian in nisim in hotkhiatna a ngah mi behlap ci hi. (2:47).\nKha Siangtho pen Jesu’ nungzuite mun khat ah a omkhawmloh uh hangin kibua thei hi. Mimal in thu ngen in biakpiakna lui in Topa tawh kizopna pan in zong Kha Siangtho kibua thei hi. Mimal le kipawlkhopna sungah Pasian maizonna in Kha Siangtho kibuakna ahihi.\nAhizongin thu-um pawlkhatte in mimal nuntakna tuam om bikbek ding ci-in a zangkhial zong om thei hi. ‘Mimal in Pasian zong zo peuh leng biakinn paikul kei e, kuamah tawh zong kipawl kul kei’ a ci om thei hi. Ahizongin Pentecost ni a thupiang in mimal sung a KHA nasepna hangin kipawl khawm a biakpiakna le nasep khopna cihte hong musak hi.\nTua manin Pentecost in mimal in i biakna tau pan kipawlkhopna tau I zuat theih nading, mimal biakpiak thungetna pan kipawlkhopna biakinn le thungetna mun I zuat theih nading lamlahna zong ahihi. Pentecost in Topa kiang I ki-apna te thaksuak sak kik in, pawlpi tawh kizom in, na hih theih siamna-talent khat peuhpeuh tawh a pawlpi lam in Pasian hihna thu pulaak khawm ding ahihi.\nIII. Note Pen Hih Thu A Thei Teci Na Hi Uh Hi. (Luka 24:48)\nJohan 20 sungah nungzuite tungah Jesu na kilang aa, akhut le akhe a liammate lak in Jesu ahihna ki pulaak hi. Nungzuite sung pan Thomas lobuang a vek un Jesu ahihna um uhi. Luka 24 sungah Jesu a kilatna thu na gen hi. Nungzuiten a muh uh ciangin sikha sa uh ahih manin lau mahmah uhi. Jesu in banghangin lau na hi uh hiam? Sikha hiloin Keimah (Jesu) ka hihi na ci hi. Neek theih ding ngen a maute in zong ngasa hankeu khat pia uhi. Tua ciangin Jesu in ne a ahihna lak hi.\nNungzuite in Jesu ahihna a up uh ciangin nidang a a gen ngei thute mah na gen hi. Anuntakna in Lai Siangtho’ gen thute a tangtunna thu na gen hi. Amah pen a thokik Messiah ahihna le mi khempeuh tungah mawh maisakna thu a kipulaak nadingin gen hi. Tua khit ciangin a thupi mahmah thu khat na pulaak a tua in, “Note pen hih thu khempeuh a thei teci na hi uh hi” cih a hihi.\nA. Jesu a’ding bangci bangin teci hiding?\n1. Kampauna tawh (Matt. 10:32-33; Matthai 28:19-20)Kampauna pen thupi mahmah hi. Banghang hiam cihleh kammal sung ah sih theihna le nuntakna kihel hi. (Paunak 18:21). Na kampau a za mite in, Jesu a um teci himahei hong ci thei uh diam?\n2. Kalsuanna tawh (Paunak 14:5; I Peter 2:9 I Thessolonians 2:10)Gamtat luheekna pen I sung a I neih bangbang kha-nin ahihkeileh kha siangtho ii gah khiatna hihi. Niiklepuan silh dan a kipan heksuk hektohnate ahihi. Na puan silhdan, na kiheek zia Jesu’ teci ding mah in a kilawm diam?\n3. Nasepna tawh (Matt. 5:14-15; Sawltak 4:33)Sepkhiatna pen I sung pan a gah khia mah hi a, na sepkhiatna in mite ading damna, lungnopna, mite kisapna khat huh theihna ahih ding thupi mahmah hi. Mi kisapna khat ah na huh theihna in Pasian’ min thanna kilang khiasak hi.\n4. Na biakpiakna tawh (Late 34:1; Sawltak 2:4-6, 16:25)Biakpiakna sungah na kipiakzia, na kizat zia in kua teci nahiam cih kilatna khat ahihi. Na biakpiakna limci sak in. Na biakpiakna namtui sak in. Lungkham haksat pen hun mah in Pasian tungah ahing biakpiakna nalui theih pen teci hing ahihi. Paul le Sailas in kolbulh khau khih kawmsa mah in bia uhi. Job in a neihsa khempeuh a bei hangin Pasian a biakpiakna thanemsak lo hi. Tua in Jesu a’ding teci taktak hihna ahihi.\n5. Gimle tawlna tawh (Sawltak 5:40-42; 2Korin 11:23-25; I Peter 4:12-16)Pasian a’ding teci hihna sungah tawldam hithiat cih bang omkhollo hi. Banghang hiam cihleh Jesu in nasem ding a hongsawl khiatte ihihi. Gim taleng paikul hi, tawl taleng sep kul hi. Pai nuamkei taleng pai kul hi. A tawldam nuam hithiat na pumpi deihna nialzo a na kalsuan teiteina pen Jesu a’ding teci apang na hihi. Bek thamloin gensiatna, bawlsiatna in hong zui theilai hi. Sawltak masate in simmawh bawlsiatna ka thuak uh ciangin ka lungdam zaw uhi ci hi.\nHihte a thei teci na hi uh hi. You are witnesses of these things. Jam Daniel\nPrevious: Nupa kikhenkhit ciangin apasal lunghimawh nadingin azi in atapa zang teptansak\nNext: Japan gamsung misipuah kidemna kibawl in numei khatin akhatna ngah


url: =Chapter 2: MIMAWHTE IN CHRIST KITANGSAM - Zomi Adventist Innkuan\nChrist Kiang Zuatna – Chapter 2: MIMAWHTE IN CHRIST KITANGSAM\nA cilin mihing pen hihzawhna thupite le a kikhai kim lungsim kipia hi. A mihing hihna kicinga, Pasian tawh zong kilem hi. A ngaihsutnate siangtho-a, a ngimnate kician hi. Ahi zongin a thuman lohna hangin a hihzawhnate kiam a, huaihamna in ki-itna mun hong luah ta hi. Thu palsatna hangin a pianzia hong thazawm mahmah a, ama hatna kia tawh gilo pa hong do zo nawn lo hi. Satan in amah man cip ta-a, Pasian hong kikham lo hileh a awkcip ding ahi hi. Mihing a pian-sakna a Pasian’ ngimna lumlet a, leitung teng lungkhamna le gentheihna tawh akidim ding pen mi-khempa’ deihna ahi hi. Tua bang siatna khempeuh pen mihing a pian sak lai-a Pasian’ nasep hi ci-in ama’n ngawh nuam hi.\nMawhna a neih ma-in, “ciimna le theihna sumgil khempeuh a kiselna-pa” tawh nuam takin mihing kikhawl thei hi (Colosse 2:3). Ahi zongin mawhna aneih khit ciangin, sianthona ah nop sakna hong nei nawn lo a, Pasian’ kiang pan buk mang hong sawm hi. Tu-in zong lungsim thak a nei lo mite tua bang mah hi lai hi. Pasian tawh kilem nawn lo ahih manin, Amah tawh kikholhna ah nuam hong sa nawn lo hi. Mimawhte in Pasian’ kiang nuam sa thei lo hi; mi siangthote tawh kikholh ding zong a mai uh zum ding hi. Vantung kilut sak mah taleh zong amau’ a dingin a nopna om lo ding hi. Tua lai mun a Itna a dim Pasian’ lungsim bang lungsim ngentang nei-a ang sung a khuat lo lungsimte pen, amau’ lungsim tawh kileh bulh ding hi.\nAmau’ ngaihsutnate, lawpnate le gamtatnate pen tua lai-a mawh nei lote’ a tawh kilamdang ding hi. Vantung-a lasakna ah amau’ aw tanglen ding hi. Vantung pen amau’ a dingin gawt mun hi ding hi; vantung khuavak le nopsakna ahi pa’ kiang panin bu mang nuam ding uh hi. Mi gilote vantung a kilut sak lohna pen Pasian’ lang khentatna hi lo hi: vantung ah a om dinga amaute a kilawm lohna uh hang hizaw hi. Pasian’ thupina pen amau’ a dingin meilipi suak ding hi. Amaute tan khia dinga a si pa’ mai pan a buk mang theihna dingun amaute in siatcipna lunggulh ding uh hi.\nEite ih kiat sukna mawhna dum sung panin ei-le-ei in ih suakta zo kei hi. Ih lungsimte sia-a, e’n lah ih kheel thei kei hi. “Kua in anin lak panin asiang la khia thei ding hiam? Kuamah in la khia thei lo hi.” “Ci-le-sa lungsim, Pasian tawh kido hi; banghang hiam cihleh Pasian’ thukham mang nuam lo tham loin, zong a mang thei kei hi” (Job 14:4; Rom 8:7). Pilna sinna, ngeina puahna, lungsim kisek sakna, mihing’ hanciamna, cihte khempeuh a hoihna a om tei hangin hih thu ah tuate in bang mah hih zo lo hi. Pua tham gamtatna apuah phat theih tei uh hangin, lungsim khel thei lo uh hi; nuntakna tuinak sil siang thei lo uh hi. Mawhna pan sianthona lamah mite a kikhel theih ma-in, sung lam pana na sem a, tung lam pana nuntakna thak aguan khat a om masak kul hi. Tua in Christ ahi hi. Ama hehpihna bek in kha si sa hing kik sak thei-a, Pasian’ lam le sianthona lam ah zol zo hi.\nJesu in, “Mihing in tung lam panin asuah thak kei leh,” a nuntakna athak sak ding lungsim thak, lunggulhna thak, deihna thak leh ngaihsutna thak a ngah kei leh, “Pasian’ gam lut thei lo ding hi,” ci hi (John 3:3). Mihing’ pianpih hoihna teng khantoh sak ding kisam bek hi, ci-a ngaihsutna in kikhemna ahi hi. “Ci-le-sa tawh apiang mihing in Pasian’ Kha tawh ki-sai nate a sang kei hi; ama a dingin tuate haina ahi hi; amah in tuate a thei kei hi; banghang hiam cihleh tua nate Kha tawh kitel zo bek hi.” “Na suah kik ding kisam hi, Ka cih lamdang sa kei in” (1 Corin 2:14; John 3:7). Christ’ thu hih bangin kigelh hi: “Eite in hotkhiatna ih ngahna dingin van khup sin nuai-a om mite’ lakah Ama min’ bek hi-a, “Ama sungah nuntakna om a, tua nuntakna in mite’ khuavak ahi hi,” ci hi (Sawltak 4:12; John 1:4).\nPasian’ hong itna phawkna, Ama hong hehpihna le Pa banga hong khualnate theihna bek a kicing hi lo hi. Ama thukham a hoihna le a kicinnate telna le, tuate itna thugui kip tung ah kinga a hihnate theihna bek a kicing hi nai lo hi. Sawltak Paul in zong tuate khempeuh na mu-a, “Thukham hoih hi cih ka thukim hi.” “Thukham siangtho-a, thupiak zong siangtho-in, thutangin hoih hi,” ci hi. Ahi zongin lunggimna le lungkiatna tawh kidimin amah in, “Si-le-sa tawh apiang mawhna sunga kizuak mi ka hi hi,” ci hi (Rom 7:16, 12, 14). Sianthona le diknate ama’n zong a lunggulh hangin, ama thu tawh ngah zo lo ahih manin, “Lunggim mi ka hihi! Hih a si ding pumpi panin kua in kei hong hon khia ding hiam?” ci hi (Rom 7:24). Gam khempeuh panin, a khang a khangin, lungsim van gik mite hih bangin kiho uh hi. Amaute’ a dingin, “Leitung mite’ mawhna a pua khia Pasian’ Tuuno en un,” cih dawn kikna bek om hi (John 1:29).\nMawhna van-gik pan a suakta nuam mite’ kiangah hih thuman ahilh telna dingin Pasian’ Kha in gentehna tampi tak zang hi. Esau a khem khit ciangin a pa’ inn panin Jakob tai manga, mawhna tawh kisuangtakin om hi. Nuntakna a nuam sak khempeuh tawh kikhen a, Vantung in amah nusia ta ahih ding a launa in, na dang khempeuh sangin alung gimsak zaw hi. Dahna tawh lei lakah kual sukin, a kim a pam ah mual bekbek om a, a tungah lah aksite te-zaizai hi. A ihmut ciangin khuavak lamdang khat hong mu hi; ama lupna lei lak panin, vantung kongvang dong-in kahlei-pi khat kikhung to-a, atung ah Pasian’ vantung-mite a kumsuk tawh a kahto tawh om uh hi; a tunga vanglian pi sung panin hehnepna le lametna thu agen Pasian’ awging hong za hi. Tua bangin Jakob tungah ama lunggulh mahmah – Honpa – hong kihil hi. Lungdamna lianpi tawh amah mawh nei khat, Pasian tawh a kikholh kik theihna ding lampi a kilak hong mu hi. Jakob’ mang sunga kahlei-pi pen Jesu hi-a, Jesu bek mah Pasian le mihing kikala kizopna khau ahi hi.\n“Vantung kihong a mihing’ Tapa tungah Pasian’ vantung mite akum suk le akah to na mu ding hi,” ci-a Nathanael kianga Christ in agen zong hih thu mah ahi hi (John 1:51). Up khialh manin mihing, Pasian tawh kikhen hi; leitung zong vantung tawh hong kikak hi. Kikal guampi gal kahin kikholhna om thei lo hi. Ahi zongin Christ hangin leitung pen vantung tawh kizom kik thei hi. Mihing tawh vantung mite a kikholh theihna dingin, mawhna in a pian sak guampi tungah, Ama thusiamna tawh Christ in lei hong dawh hi. Mawhna tawh puka a thanem a cimawh mihing pen vangliatna Phungpi tawh Christ in hong zom hi.\nA puuk sa mite’ a dinga huhna le lametna Phualpi khat bek a om pen amaute in a thudon kei uh leh, mihing’ khantohna dinga amaute’ ngimna le hanciamna khempeuh a mawkna suak ding hi. “A hoih a kicing silpiak khempeuh” Pasian’ kiang pan ahi hi (James 1:17). Amah lo-in zia-le-tong a hoih taktak om lo hi. Pasian’ kiang tunna ding lampi in Christ bek mah ahi hi. Jesu in “Keimah in lampi Ka hi-a, thutak le nuntakna zong ka hi hi; Kei lo-in Pa’ kiang kuamah a tung kei ding hi,” ci hi (John 14:6).\nSihna sanga a khauh zaw itna tawh Pasian in, leitung-a om A tate hong lunggulh hi. A Tapa hong piakna ah Pasian in, vantung buppi piak khat a hong pia ahi hi. Honpa’ nuntakna, A sihna le hong thumsakna, vantung mite’ nasepna, Kha Siangtho’ hong zolna, tuate khempeuh tungtawn a Pasian in na a sepna, vantung-a a om khempeuhte in a hong kin nilohna, cihte khempeuh in mihing tat khiatna ding ngentang ahi hi.\nEi’ a dinga kibawl a lamdang kipiakna lungngai dih in! A gam mang mite zonga, Pa’ inn a tut kikna dinga vantung in azat thagui thatangte pahtak ding hanciam dih ni. Ngaihsutna ahat zaw, thatang a nasia zaw kizang khia ngei lo hi; dikna thaman lianpite, vantung a nopsaknate, vantung mite tawh kipawlnate, Pasian le A Tapa’ hong itna le hong kikholh pihnate, ih hihzawhnate a tawntunga hong khan sakna le hong santoh saknate, – hihte in hong Piangsakpa le hong Tanpa’ a dinga lawpna tawh na ih sep theihna dingin, hanthotna hoih belte hi lo ahi hiam?\nLam khat panin’ Pasian in mawhna thu a khennate, a kipelh thei lo thuak kiknate, ih zia ih tong a siat semsemna leh, a nunung bel suksiatna, cihte in Satan’ nasepna ih theihna dinga Pasian’ hong hilhna ahi hi.\nPasian’ hong hehpihna don lo-in om ding ih hi hiam? Tua kan bang cih thei nawn ding hiam? A lamdang itna tawh ahong it Pa tawh a man kizopna nei ni. Ama lim asun dingin kikhel a, vantung mite tawh kipawl khawm kik thei-a, Pa le Tapa tawh kilema ih kikholh kik theihna dingin, ei’a dinga hong kivai hawm saknate zang siam ciat ni.\nSee also MOSES SIHNA\nPrev post CS 3: Pasian in Mihingte’ Piakkhiat Ding Ngen Sese\nNext post Huihpi Nung Ding Kiging In


url: =Siampi Laibu 1 | Siantongluan\nSiampi Laibu 1\n"Israel mite tungah gen in la, amaute tungah hih bangin ci in: Note khatpeuh in Topa tungah biakna na paipih uh ciangin, ganhing tawh na biakna pen bawnghon panin hita leh tuuhon panin hita leh na paipih ding uh hi.\n"Ama biakna pen bawnghon panin meihal biakna ahih leh, amah in a sitbaanglo a pa khat pia ding a, Topa mai-ah a kisan theihna dingin kikhopna bukkongah pia ding hi.\nAmah in meihal biakna ganhing lu tungah a khut nga ding a, ama-a dingin kilemna bawlna dingin kisang ding hi.\nTua ciangin amah in Topa mai-ah a bawngtal go ding hi. Aaron suan siampite in a si hong paipihin, kikhopna buk konga biakna tau kimkotah a si theh ding hi.\nAaron suan siampite in biakna tau tungah mei koihin, mei tungah a ngeina bangin sing koih ding hi.\nTua ciangin Aaron suan siampite in a sanente, a lutang leh a thaute, biakna tau tunga om mei tunga sing tungah a ngeina bangin koih ding a,\nahih hangin a sungkuate leh a khete tui tawh sil ding hi. Tua ciangin siampipa in mei tawh kihal biakna, Topa}-a dingin a gim namtui, meihal biakna-in biakna tau tungah a vekpi-in hal ding hi.\nAmah in Topa mai biakna tau tung leilu lampangah go ding a, Aaron suan siampite in biakna tau tung kimkotah a si theh ding hi.\nahih hangin a sungkuate leh a khete amah in tui tawh sil ding hi. Siampipa in a vekpi-in pia-in, biakna tau tungah hal ding hi. Tua pen Topa}-a dingin a gim namtui, mei tawh kihal biakna, meihal biakpiakna ahi hi.\n"Topa tungah ama biakna pen vasa tawh meihal biakna ahih leh, amah in vakhu tawh ahi zongin, kawl vakhuno tawh ahi zongin, a biakna hong paipih ding hi.\nTua ciangin siampipa in biakna tau-ah paipihin a lu heektat ding a, biakna tau tungah hal ding hi. Biakna tau pangah a si taakkhiasak ding hi.\nAmah in a khate-in balkek ding a, ahih hangin baltatlo ding hi. Tua ciangin siampipa in mei tunga om sing tung, biakna tau tungah hal ding hi. Tua pen Topa}-a dingin a gim namtui, mei tawh kihal biakna, meihal biakna ahi hi.


url: =Bolso Organizador KAIRA Walking Mum. Pasito a Pasito\nBolsa Canastilla I LOVE VICHY Negro Walking Mum. Pasito a Pasito\nBolsa Canastilla I LOVE VICHY Verde Walking Mum. Pasito a Pasito\nBolso Organizador I LOVE VICHY Verde Walking Mum. Pasito a Pasito\nBolsa Canastilla YUMMI Rosa. Pasito a Pasito\nBolsa Térmica EMILY Walking Mum. Pasito a Pasito\nBolsa Térmica I LOVE VICHY Verde Walking Mum. Pasito a Pasito\nBolso Organizador I LOVE VICHY Rosa Waking Mum. Pasito a Pasito\nMochila I LOVE VICHY Rosa Walking Mun. Pasito a Pasito\nManta Corazones Rosa\nMochila Portabebé Colección Violeta. La Nina\nMuñeca Cristina 30 cm. La Nina\nMuñeco Alex 30 cm. La Nina\nPablo Muñeco Llorón 28 cm. La Nina


url: =Jan 25, 2020 | Meileng, Mawtaw-pi leh Sabbath ~ MUC\nJan 25, 2020 | Meileng, Mawtaw-pi leh Sabbath\nAdmin 1:11:00 AM Articles, MISSION NEWS\nMeileng, Mawtaw-pi leh Sabbath\nKum 10 a pha naupang khat in biakinn sungah thu kigen a zak lamdangsa mahmah hi. Laihawm pa in Santa Claus omna mun laitungthuh va pia hi. Naupang pa in zong a kimawl pih ding meileng lim khat a deihna thu laikhak hi.\nLaihawmpa in tapa nei lo ahih manin hih naupang pa laikhak bangin meileng lim khat leisak pah hi.Naupang pa zong lungdam mahmah hi. Naupang pa in Sabbath kik ciangin biakinn ah hong kikhawm kik hi.\nTan 10 a zawh khit ciangin, gam thukhun tawh kizui-in galkap lut loh phamawh ahih manin, galkap a lut leh kum nih peuhmah galkap ding, ahih keileh nasepna set-zung ah nasem hileh kum 5 sung nasem ding, khat zaw zaw a tel kul hi ta hi. Sabbath ni tawlngak ding lunggulh ahih manin set-zung ah nasem dingin hong tel zaw hi.\nHih a nasepna-ah Adventist thu-um mi 10 om hi. Rosen in mawtaw tawh kisai nasepna-ah sem dingin va ngen hi. Mawtaw tawh kisai nasem ngei khat ahih manin a nasep nget ngah pah hi.\nA lawmdangte in lamdangsa uh hi. Ahi zongin Rosen in Sabbath ni nasepna pan tawlnga nuam ahih manin tua nasep a ngen hi zaw hi.\nA naseppihte in hih nasep na ngah theihna pen ulian kitheihpih nei na hiam, ci-in dong uh hi. A naseppih a lawmte in ahihleh ulian makai-te tawh kimeltheihna hangun nasep ngah thei uh hi. Ahi zongin Rosen in tua bangin nasep a guan ding ulian khat tawh zong kitheihna neilo-in Pasian in lampi honsak ahihna thu phawk pha semsem hi.\nTu-in Rosen in kum 48 cingkhin a, ama nasepna tungtawnin mi tampi in Sabbath thuman thei uh hi.\nTu quarter leitungbup Sabbath 13na sumpi in Rosen pianna khua Sofia ah biakinn lam nadingin kipuak ding hi. Ei conference in MUC kisapna dung zui-in kizeek ding hi.


url: =US gamsung khualzinna pawlkhat – 28 :: ZOMI DAILY\nposted on 30 January 2016 at 8:00 am Lomkholna: Article, Awnzapau\nTulsa – Houston – Austin – Fort Lauderdale\nTulsa-ah ni nih ka khawlngak khit uh ciangin Florida lam khualzin dingin Tulsa pan zingsang nai 6:20AM in Continental Airways te tawh ka dingkhia leuleu uh a, Houston, Texas 8:00AM hun khawng dingin ka tung uhhi. Connection time nai 3 tak ka nei uh a, terminal sungah van zuakna sai teng en kawikawi in a tawp khakna ah family meal (Aaksa kan bakpi 8, side order aalu kan leh pongmoh lum 3) leh meh pih dingin coke leh pepsi sun an in ka ne phitphet uhhi. Houston pen khua lian mahmah khat na hi a, Space Center zong om hi. Continental Airways te phualpi zong ahihi.\nHouston, TX pan Continental vanleengte mah tawh zingsang lam nai 11:08AM Austin lam ka leh tuan kik leuleu uh a, sun 12:00 val diak in ka tung uhhi. Nitak lam nai 2:45PM in JetBlue Airways te tawh ka dingkhia leuleu uh a, Fort Lauderdale, Florida vanleeng tukna nitak nai 6:20PM in ka tung uhhi.\nAustin, TX pen Texas State ah a khua lian pen hi lo hi. Houston leh Dallas khuapite tawh tehkak tham ding zong hi lo hi. Ahih hangin kumpi tawh kisai zumpi pen Austin khua ah koih hi. Nidang in Dallas khuapi ah kikoih a, 1963 kum John F Kennedy Dallas khuasung pan a kisuamlup ciangin a khuapi uh Austin ah a kikhin sak ahihi. US gam sungah Texas state pen a lian pen hi a, Kawlgam zong sangin lianzaw lai hi. Cowboy kici sialcing bawngcing tam penna gam hi a, tua mah bangin gan tampi tak kikhawina gam ahihi.\nFort Lauderdale International Airport khualzin tungte vanlaakna (Baggage Claim)ah ka tun uh ciangin a pu Mungte nupa (Pa Lian Khan Mung) api Haubawi (Nu Pau Ngaih Hau), anupite nuta Lian Dim (Nu Cing Lian Dim) leh Khaipi (Pau Lian Khai), apu Thangnote innkuan (Rev Kham Do Thang) a zi Donkawi (Nu Don Go Cing) a tanu Khannu (Lia Niang Khan Cin Thang), Pan’ Sing (Tg Pau Khan Sing)te in hong dawn ngeiingaii uh a, inntung khua tung mah ka bang linlian uhhi.\nFlorida State Miami kimhuai tengah vanleeng tukna nih leh thum bang om hi. Vanleeng letmat man zong khat leh khat kibang lo hi. Miami vanleeng tukna bang kiman pen thei napi’n leilu lam a tengte adingin kigamla lua ahih manin a mau omna tawh kinai theithei vanleng tukna a tu dingte lei uh a, vanleeng sap zong tam man toto zaw pahhi. Ko tukna vanleeng tual pen Hollywood khua tawh kinai mahmah a, a sawt lo in ka zin tunna uh a pu Mungte inn ka tung thei pah uhhi.\nA nitak nai 10:00PM ciangin Malaysia pan a hong tung lian, Do Nang (Pa Vum Do Nang) leh Vungkhek (Nu Cing Khan Vung)te tapa u pen Tg Thang Sian Muang zong hong hawh pah uh a, ka zinte zingtung a nasep pai ding hi kei leh dot ding leh gen ding bei thei lo in khua zan semsem leh kiho dan hong nuam semsem a, ut lai pipi mah in ka thugen kimlaite uh botsat in ka hial bawl uhhi.\nMawtaw ka tuan ciang bek hi lo in vanleng tung na-ngawn ka tuan ciangin zong ka khuadakdak hi. United States of America pen Eastern, Central, Mountain, Pacific, Alasaka, Hawaii ci-in khen (region) 6 takin kikhen a, nisuahna lam khen khatna pan nitumna lam dong agual agualin khen khat leh khen khat nai khatta kilamdang hi. Tu a vanleeng tawh ka nawkkhakna gamteng pen Central America taw lam leh tuipi tung leengin Eastern Region ahi, Florida State sung ciang dong ahihi.\nTua sungteng ah mualsang lua om lo in leizang vive mah hi zaw hi. Lozau lianpipi ka mu hi. Lozau lian mahmah ta leh inn golpi khat khawng bek om hi. Khuano khat leh khat lozau khat leh khat kikawmna mawtaw lampi zong ka mu kawikawi hi.\nKawlgamah khua khat leh khua khat kizom ngetngat a, akiten bang lo in khuano khuata zong khat leh khat kinaai lua het lo tak in na om kawikawi hi. Houston khuagei a, mawtaw mun tampi manawh a, apaite a khenkhiatna (road intersection) in leii dan a kibawl thuapnih thuapthum kipaihpelh ziazua lamka bompi zong ka mu hi. Express Highway kigalmuh thei hamtang a lam tawntung mahin mawtawpi mawtaw neu mat leh zet a paipai zong ka gal muhhi.\nFlorida leitang tung ka tun khit uh a kipan limtak mahin a nuai ka et leh, sai khekhap bangin leimaii tengah innlam a vok em mulkiat tuahloh bangin a pawl bialbual dan vive ka mu hi. Ka nawk kipatna uh pen a khung lampan hi lo in leitaw lam pan mah kipanin a nawk kipan ka hi uhhi. Mehteh meh gah ahi zong buh lo, vaimiim lo, apple lingmaw, lenggah cih bangdan lo zau dan ding ka mu kei hi.\nKa gal ngaihsut ciangin a kiangah va pai leng a leitang nip mahmah tuakh kasa hi. Buan nawng lak vive hi leh kilawm kasa hi. Bualtui zong mun tampi ah kigamla lo takin mun citengah na om kawikawi hi. Leitang kidawh dan taam dide mawk in mualbawk khat zong ka mu kei hi. Tua ka muhna tengah kua mah teng lo ahi tam khua khat zong ka mu kei hi.\nPrevious: Mawhpuak ~ CS Mungno\nNext: Chinese Diaspora ~ Hau Za Cin


url: =Moses Kim Tuang vai thumna :: ZOMI DAILY\nMoses Kim Tuang vai thumna\nposted on 5 December 2021 at 9:38 pm Lomkholna: News, Zomi\nTHUMNA – November 29,2021 (Monday) ni, sun 12:00 kiim pawl a Tedim gam, Taingen khua pan a kiman ka pu Pau Kim Tuang tawh kisai-in, It le ngaih le kong zahtak mahmah kipawlna tuamtuamte pan a tate le naute tung ah kong thum nuam hi.\nKei ka min Rev. En Khan Hau hi. Tu laitakin Kawlpi Tuiphum Pawlpi (Kalaymyo Baptist Church) ah Church Pastor sem ing. Ka khualui Tonzang gam Tuimang khua ahi hi.\nPu Pau Kim Tuang (Moses Kim Tuang) tawh kibehbul mahmah ung a, ka pu le ka pi na kibehten uh ahih manin, ka Pa ii pianna pute hong suak uh hi. Tua manin Pu ci-in sam zaw ing. A mah a pa Pu Cin Khan Khup in Nov. 29,2003 ni-in hong nusia khin zo a, a nu Pi Dim Ngaih Cing pen Sangsia pension khin hi-in tu in kum 70 val khin a, a tate sapna tawh Malaysia ah a innkuan un om uh hi.\nA innkuanpihte Kawlgam ah khat zong omlo a, a man ih Zogam le ih Minam a vei luat manin a nu le a sanggamte nusia in Kawlgam ah hong ciah kik hi a, kei ma kep tohtoh ahi hi. A kimat ni pan tu ni dong hong suakta ding cih lemen denin ka khuadakdak uh tu in ni 6 hong bei ta hi.\n1. Pu Kim Tuang pen khial hi, maan hi cih lam hilo-in u le nau, tanau vai tawh ka lunghihmawhna uh lian lua ahih manin mawhmatna a om leh zong ko a innkuanpihte nong hehpihna un a mawhnate maisak a, nong khah khiat nadingun lametna lianpi tawh kong thum uh hi.\n2. A zenzen in khutkhialhna val kha a, a nuntakna a bei khin ahih khak leh zong ih Zo ngeina tawh bikhiahna (Vuibawlna) khat nei nuam kahih manun kisuanna (Aana = အားနာ) na om hetlo takin nong siang gen ding un kong thum nuam lai hi.\nMore: A luangkhia sisan koi ah kizang\n3. Ka pu Kim Tuang a kemte omna mun thei hi le ung ko pumpi mahmah hong pai a holim khawm leng ka ut uh hi napi-in a mun a mual hong theilo kahih manun hih Face book pan kong thumna pen nong thupi sansak nadingun itna leh zahtakna lianpi tawh kong thum hi. Innkuanbup aitangin, Rev. En Khan Hau (DD) Kawlpi Ph. 09400473919 See less\nPrevious: U.S News Update: A lahuai mahmah Covid-19 natna thak “Omicron”\nNext: Banghang in Pasian nasem te pahtawi huaihiam? ~ Sia Pau Khai\nZNC/ZCD kum 30 cin tangkona (24 Oct 2018)\nUSA, Michigan pan Tg. Daniel Man Thiam Kim (Guite, Voklaak) in hongnusia


url: =US khualzinna vai lungdam kohna ~ Pu Thang Khup :: ZOMI DAILY\nposted on 11 August 2018 at 11:12 pm Lomkholna: News, Thangkhup, Zomi\n02 July 2018: Pasian Hehpihna tawh US ka tung thei aa Zomi pihte ii vaimuakna tawh ka tawl a dam mahmah hi. 11 Aug 2018: US pan Japan lam zuan in naseppihte tawh na zin sawm ta ung.\nUS zin theih nading hong sam Zomi Innkuan-USA kipawlna makaipite leh US gam aa om mipite tungah ka lungdam mahmah hi. Tua bek thamloin visa vai aa hong buaipih, Kawlgam lam pan aa i Zomi pihte tungah zongh lungdam mahmah hi. Mimal kim khatciat tung ah ka lungdamna hipan kong pulaak pha aa Topa in thupha hong piasemsem lai tahen. Amen.\nTukum US aa Zomi Khawmpi pen Zomi lasak siam, tumging siam leh mipil ulian tampite kikaikhawm zo baan ah Zomi Innpi honpawi tawh zongh kituak kha a hihman in hampha diak ka kisa mahmah hi. Zomi Khawmpi sung aa programs tampite ah kihel thei in, muhna ngaihsutnate sungkhia thei aa kikumkhawm holimkhawm thei i hihman in manpha kasa mahmah hi.\nTua baan ah\nZomi AG-USA khawmpi, ZBCA khawmpite ah kihel kha ka hihman in tha ka ngah mahmah hi. Zomi Biakinn tuamtuamte ah zongh thapiakna thalaakna hunphate zongh ka ngah kha hi.\nMipi hong tang sak\nPahtawina hong pia, sa hong gawh khuapihte aa kipan khuadang Zomipihte leh kipawlna tuamtuamte tung ah zongh lungdam mahmah hi. Zin tunna, zinsuk zintohnate ah hong buaipih, hong kithuahpih, hong panpihte tung ah zongh ka lungdamna lian mahmah hi. No zongh Zogam nong zin uh ciang, inn ah hong baang un.\nA tomkim theipen dingin lungdamkohna kong gelhkhiat hi aa, a ni leh a mun, mimal kim khatciat ii min cihte a vekin baan pulaak ni cileng tamlua a hihman in hizah tawh kong khawlbawl phot hi. Lungdam mahmah, Topa Thupha. Pu Thang Khup\nPrevious: Joel Osteen teci panna\nNext: Thupha taktak ~ Nicholas Pau


url: =Korin Masa 3 | Siantongluan.net\nKorin Masa 3\nKorin Masa 3 |\nSanggamte aw, a taktakin ci lehang, kha nuntakna a nei mite tungah thugen bangin ka hong gen thei kei hi. Leitung mite tungah thugen bang leh Khrih upna sungah naungek a bangte tungah thugen bangin ka hong gen ding kisam hi.\nNote in antak nezo nailo na hih manun nawitui ka hong tulh hi. Tu mahmahin zong nawi bek mah tulhding a kisam lai na hi uh hi.\nBang hang hiam cih leh Pasian deihna bangin gamta loin, leitung lungsim deihna bangin gamta lai na hih manun upna sungah naungek bang ahi lai na hi uh hi. Note khatlekhat kihaza-in kitawng kiselin na om uh ciangin hih leitung mite mah a bang lel na hihna uh hong kilang hi.\nPawlkhat in, "Keimah, Paul pawl ka hi hi," ci-in, pawlkhat in, "Apollos pawl ka hi hi," na cih uh ciangin leitung mi mawkmawkte mah bangin a gamta na hi uh hi.\nA taktakin ci lehang, Apollos i cihte, Paul i cihte, bangpi hi zenzen ka hi uh hiam? Note in thu na uptheihna dingun Pasian nasemte ka hi lel uh hi. Topa in kote sepdingin a hong piak nasep tuak a sem ka hi lel uh hi.\nKeima nasep pen khaici vawh hi a, Apollos nasep pen tuibuah hi a, ahi zongin a khangsakpa ahih leh Pasian ahi hi.\nKhaici vawhpa leh tuibuakpa a thupi hilo a, a khangsak Pasian a thupi hi bek hi.\nKhaici vawhpa leh tuibuakpa a kizakim ahi hi. Pasian in komau sepna tuak tawh kizui-in thaman hong pia ding hi.\nKote pen Pasian-a dingin na a semkhawm mite ka hi uh a, note pen Pasian lo na hi uh hi. Note pen Pasian inn zong na hi uh hi.\nPasian in kei tungah a hong piak siamna zangin, innlam siamte nasepteng semin, a khuam thupiteng ka phut a, Apollos in tua khuam phuhsa tungah innlam a zom hi. Tua khuam tungah inn a lampa a kingaihsut mahmah ding kisam hi.\nKeima phuhsa khuam thupiteng ahi Jesuh Khrih cih simloh kuamah dang in khuam thupi dang phutthei nawnlo ding hi.\nAhi zongin tua khuam tungah kham, ngun, suangmanpha, sing, bi, lopa, a nam tuamtuam kilam thei hi.\nTua a kilam nate mei tawh a kize-et ding Ni hong tung ding a, tua nasepnate a bangci hiam, ci-in mei in ze-et ding ahih manin a lam mite nasep ciat hong kilang ding hi.\nMi khat in tua khuamte tungah a lam nate bangmah a cihzawh kei leh a nasep thaman a ngah ding hi.\nAhi zongin mi khat in a lam nate a kattum leh amah a sum hi ding hi. Tua nate a lampa ahih leh meikatna ding panin a suakta bang keekin a suakta bek ding hi.\nNote pen Pasian biakinn na hihna uh leh note sungah Pasian Kha Siangtho a teng ahih lamtak na theihsa uh ahi hi.\nMi khatpeuh in Pasian biakinn susia leh Pasian in tua mipa susia ding hi. Bang hang hiam cih leh Pasian biakinn a siangtho hi a, note zong tua biakinn siangtho na hi uh hi.\nNote khatpeuh hih leitung ngeina-ah a pilin na kingaihsut uh leh a pil taktak na hih theihna dingun a hai na suak phot un.\nHih leitung mite in pilna hi, ci-in a ngaihsutte, Pasian-a dingin a haihuai thu ahi hi. Bang hang hiam cih leh Lai Siangtho in, "Mipilte amau ngian mahah awksak hi," a na ci hi.\nTua ciangin, "Mipilte ngaihsutna a mawkna hi, ci-in Topa in a thei hi," ci-in zong na gen lai hi.\nTua ahih manin kuamah in midangte siamna kisialhpih kei un. A taktakin ci lehang na khempeuh nomau-a hizaw hi.\nPaul, Apollos, Peter cihte ahi a, hih leitung, nuntakna, sihna, tuhun leh mailam hun, cihte-a kipan na khempeuh nomau-a ahi hi.\nNote pen Khrih-a na hi uh a, Khrih pen Pasian-a ahi hi.\nTedim Lai Siangtho / Laibu: Korin Masa 3


url: =Singapore ah innteknu athatlum Myanmar innteng Zin Mar Nwe pen sihdan kipia theiding :: ZOMI DAILY\nposted on 27 June 2018 at 11:35 pm Lomkholna: Myanmar, News, Sawltak, Singapore, World\nSingapore gamsung ah innteng nasemin aom Myanmar gammi numei khatin innteknu thatlum kici a, tua numeinu pen tuni Wednesday (June 27) ni in mithat “Murder” ci’n thu kibawlta cih Straits Times pan kizakbeh hi.\nTua numeinu pen amin Zin Mar Nwe kici a, kum 23 aphakhin khat ahihi.\nAthahlup a innteknu ii aminpen Ms Mehrotra Shashi kici a, tuanu pen kum 70 aphakhin khat ahihi. June 25 ni zingsanglam 11:27am leh 12:17pm kikal in Zin Mar Nwe in a innteknu athatlum hiding kici hi.\nNitaklam 3pm hunpawl ciangin innteknu akithatlum cih akitheih ciangin Police te kizasak a, tuapan in akitheikhiapan ahihi.\nPolice Officer te atun uh ciangin Ms Mehrotra pen akhut akhe tangnawn vetlo in, lumcip hi. Paramedics te’n velcianna nei uh a, tuazawh Minute 30 khitciangin sikhinta hi ci’n Paramedics te’n genkhia uhhi.\nZin Mar Nwe pen hih innteknu kiangah innteng nasem “Domestic Worker” in aomzawh sawtlua nailo kici hi. Hihnu pen alungsim acidam mahhiam cih “Psychiatric Evaluation” kalkhatsung bawlsakding in kikoihding hi.\nHih agamtatna pen mihing ki thahlupna “Capital Case” himawk ahih manin Bail kipiatheilo dinga, July 04 ni ciangin thukhenzum Court ah khatvei thusitna kineikik leuleuding hi. Tuahun ciangin innteknu thatmah hi ci’n kiciantak in aki muhkhiatleh Zin Mar Nwe pen sihdaan “Death Penalty” kipiading cimawk hi.\nBehlapna: Singapore gamsung ah Myanmar numeikhat in Singaporean gammite khat thatlum kici hi. Malaysia ah Myanmar gammi numei khatleh pasal khatin Grab Car ahawl Malaysian gammite khat thatlum kici hi. Myanmar minpen athan mahmah laitak ahihi. Pawlkhat in Myanmar ci’n hongki pumngawh hikhading hi aci pawlkhatzong om uhhi.\nKi pumngawhgawp theihbel omsamlo dinghi. Grab Car hawlpa athatte pen Booking Record panin aki kankhia kici hi. Singapore misi zong pawlkhatin akum tamlua, ateksihpeuh hilel inteh acihsan pongmawkzong ki om hi. Misi aom ciangin asihna ahangpen zato ah Postmortem (Autopsy) kibawl tangtanga, tuapanin ateksih ahihleh ahihloh, asihna ahang taktak kitheiding hi. Thupaizia khat theileng, thuthang khatpeuh ihsimciang thu omzia telbaih tuamding hi. Sawltak #zomidaily\n26 June: Singapore gamsung ah Myanmar innteeng numei khatin piteekkhat thatlum ci’n thukibawl\nSingapore gamsung ah innteeng nasem in aom Myanmar gammi numei khatin a innteek tekhat thatlum in ki ummawh ahih manin kiman cih Straits Times pan kiza hi. Hih thupiang pen zanni Monday (June 25) ni in thupiang hi a, Myanmar gammi innteeng nasemnu pen kum 24 aphakhinkhat kici hi.\nSingapore Police te genkhiatna ah Monday nitaklam 3pm hunpawl in Choa Chu Kang North 6 vengsung aom Block 791 ah buaina om ci’n hongki zasak cihi.\nTua innsung ah kum 70 aphakhin nupikhat agamtangthei nawnlo in innsung ah atuksa in kimu ci a, Paramedics te’n tua nupinu pen sikhinta hi ci’n 3:30pm hunpawl in genkhia uhhi.\nVideo: A 24-year-old maid was arrested on Monday (Jun 25) in relation to a murder case in Choa Chu Kang. The police received a call at around 3pm requesting their assistance at Block 791 Choa Chu Kang North 6. A 70-year-old woman was found lying motionless inside her flat. She was pronounced dead by paramedics at around 3.30pm.\nChannel NewsAsia te pulakkhiatna ah tua kum 24 aphakhin Myanmar gammi numeinu pen asi innteeknu in innsung nasemding, Domestic Worker dingin acial kici hi. Hih misivai tawh kisai in Myanmar gammi innteeng nasemnu pen kiman a, athupen mithat “Murder Case” tawh thukibawl in, Wednesday (June 27) ni ciangin Court thukhenzum ah thusitna kineiding cihi.\nHihvai tawh kisai in Singapore Police te’n Murder Case tawh thubawl in, athu ala akicingin kancianna Investigation abawlsan laitak uh ahihi. Myanmar gammi cihciang bektawh kipulak khiatphot a, innteeng nasemnu ii amin apuam pen aki pulakkhiatna omnailo hi. Wednesday ni ciangin Court ah thusitna akineih ciangin athu ala akicianzaw in hongki pulakkhiatbeh dingin lamen hang. Sawltak #zomidaily\nPrevious: Najib patkhiat Satu Malaysia Clinic tepen Community Clinic ci’n amin kilaihding\nNext: Sihkohna: Capt. Kai Khen Thang (Phaipi beh, Laaitui) in hongnusia